Harald 'Bloutand' Gormsson (Oud-Noors: Haraldr blátönn Gormsson, Deens: Harald Blåtand Gormsen; gebore omstreeks 935) was die seun van koning Gorm die Oue en Thyra Dannebod. Hy is in 985 of 986 dood nadat hy van omstreeks 958 as koning van Denemarke regeer het en vir ’n paar jaar rondom 970 as koning van Noorweë. Volgens sommige bronne het sy seun Sven Vurkbaard hom van die troon gedwing. Harald het die Jelling-stene laat oprig ter ere van sy ouers. Encyclopedia Britannica beskou die rune-inskrifte as die bekendstes in Denemarke. Die biografie van Harald Bloutand kan opgesom word in die inskrifte op die Jelling-stene: Harald se bydrae tot die kerstening van die Dene is ietwat omstrede. Feit is egter dat hy wel bekeer is. Daarna, in die 960's, het hy sy pa, Gorm, se liggaam laat herbegrawe in die kerk wat hy langs die leë grafheuwel laat bou het en die nou beroemde Jelling-stene laat maak. Hierdie artikel is merendeels vertaal vanaf die Engelse Wikipedia-artikel en:Harald I of Denmark [1]C. Michael Hogan, "Jelling Stones", Megalithic Portal, red.


Jinan is die hoofstad van Shandongprovinsie, in die ooste van die Volksrepubliek China. Die stad het 'n bevolking van 6 036 500 mense in 2009 gehad, waarvan ongeveer 98% Han-Chinese is. Hierdie artikel is ’n saadjie. Voel vry om Wikipedia te help deur dit uit te brei.


Die pascal (simbool: Pa) is die SI afgeleide eenheid van druk. Interne druk, spanning, Young se modulus, en breekkrag word almal in pascal gemeet. Dit word gemeet in krag per eenheid area, gedefinieer as een newton per meter kwadraat. In alledaagse lewe word die pascal waarskynlik die beste geken vanaf die meteorologiese gebruik daarvan in barometriese verslae, waar dit voorkom in die vorm van hektopascal (1 hPa = 100  Pa) of kilopascal (1 kPa = 1 000 Pa). 'n Ander algemene gebruik daarvan is by fietsbande se etikette. Een kilopascal stem ooreen met ongeveer 1% atmosferiese druk by seespieël. Een hektopascal is ekwivalent aan 1 millibar; een atmosfeer is presies gelyk aan 101,325 kPa. Druk = Krag per area In terme van eenheidsimbole: Pa = N m 2 = kg ⋅ m / s 2 m 2 = kg m ⋅ s 2


Kinrooi (Limburgs: Kinder) is 'n Belgiese dorp en munisipaliteit in die noordooste van die Vlaamse provinsie Limburg, wat in die noorde en die ooste grens aan die Nederlandse provinsie Limburg. In die ooste lê Kinrooi aan die grensrivier Maas. Die munisipale gebied het sowat 12 000 inwoners (2011) en 'n oppervlakte van 55 km². Plekke in die munisipale gebied van Kinrooi: Geistingen, Kessenich, Kinrooi, Molenbeersel en Ophoven. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


New Line Cinema is een van die tien grootste Hollywood-rolprentateljees. Die ateljee is in 1967 deur Robert K. Shaye opgerig en is tans onderdeel van Time Warner nadat Turner Broadcasting System en Time Warner saamgesmelt het. Turner het twee jaar daarvoor, in 1994, met Castle Rock en New Line Cinema saamgesmelt, waardeur Turner 'n sterk posisie in die mediawêreld kon verdedig. Turner, wat vernaamlik aktiwiteite in die televisiebedryf gehad het (waaronder Cartoon Network) het nou ook sterk rolprentaktiwiteite bygekry, aangesien sowel Castle Rock en New Line Cinema in die rolprentindustrie aktief was. New Line Cinema is in verskillende terreine aktief: vervaardiging en verspreiding van rolprente, bemarking, tuisvermaak en 'n spesiale divisie wat in 1990 opgerig is, genaamd Fine Line Features, wat gespesialiseerde rolprente (onafhanklike films) vervaardig, nes Fox Searchlight Pictures dit vir 20th Century Fox doen. In Februarie 2008 is aangekondig dat eienaar Time Warner die bedryf met Warner Bros. saam wil voeg. 'n Groot deel van die 600 werknemers sal afgedank word.


'n Elektriese motor gebruik elektriese energie om meganiese energie te produseer, tipies deur die wisselwerking van magnetiese velde en stroomdraende geleiers. Die omgekeerde proses, wat elektriese energie vanaf meganiese energie produseer, word deur 'n generator of dinamo uitgevoer. Verskillende tipes elektriese gelykstroom motore kan as generatore gebruik word, en vice versa. Byvoorbeeld, 'n aansitter of generator vir 'n gasturbine of traksiemotor in voertuie verrig albei take. Wikimedia Commons het meer media in die kategorie Elektriese motor. Hierdie artikel is ’n saadjie. Voel vry om Wikipedia te help deur dit uit te brei.


Washington's Birthday is 'n openbare vakansiedag wat in die Verenigde State van Amerika op die derde Maandag in Februarie gevier word. Dit staan ook algemeen bekend as Presidents Day (alternatiewe spelwyses is Presidents' Day of President's Day). Washington's Day of Presidents Day is daarnaas ook die amptelike naam van 'n openbare vakansiedag in 'n groot aantal deelstate wat met die federale vakansiedag saamval. Onder die naam Washington's Birthday is die federale openbare vakansiedag in 1880 deur die Amerikaanse Kongres ingevoer en aanvanklik in regeringskantore in die District of Columbia gevier. Vyf jaar later is dit landswyd in alle federale kantore waargeneem. Die vakansiedag was die eerste op federale vlak waarmee 'n Amerikaanse burger vereer is en is op president George Washington se verjaardag (22 Februarie) gevier. Op 1 Januarie 1971 is die federale vakansiedag volgens die Uniform Monday Holiday Act na die derde Maandag in Februarie verskuif. Sodoende val dit op 'n datum tussen 15 en 21 Februarie, en sy naam het misleidend geword aangesien dit nooit meer op Washington se werklike verjaardag 22 Februarie sal val nie.


’n Nagwolf, naguil of nagloper is die benaming wat aan ’n persoon toegeskryf word wat die neiging het om tot laat in die aand wakker te bly. ’n Woord-eweknie vir hierdie omskrywing is aandmens. Die benaming kan aan die hoofsaaklik nagtelike gewoontes van die wolf of uil toegeskryf word. Gewoonlik bly mense wat nagwolwe is tot ná middernag wakker, terwyl hulle in uiterste gevalle tot net voor of ná sonsopkoms aan die gang bly. Naguile het die neiging om die meeste bedrywig of werklustig te voel voordat hulle gaan slaap in die aand. Party nagwolwe het ’n voorkeur of neiging om tot laat wakker te bly, of om nagskof te werk. Naguile wat dagskof onderneem, het dikwels die moeilikheid om betyds by hul werk op te daag. Sommige nagwolwe wat dit bitter moeilik vind om by die normale slaap- en opstaanpatrone aan te pas, kan aan die ,,uitgestelde slaapfasesindroom” ly. Die teenoorgestelde van ’n naguil is ’n vroegopstaner, wie geneig is om teen ’n sekere tyd, wat gewoonlik as ‘vroeg’ bestempel word, te gaan slaap, sowel as om vroeg uit die vere te wees.


Steers is 'n kitskosrestaurantkonsessie wat sy oorsprong in Suid-Afrika het. Dit verkoop hoofsaaklik vlamgebraaide biefburgers, hoenderburgers en braairibbetjies saam met gaskoeldranke, slaptjips en ander kossoorte. Steers het in die 1960's tot stand gekom, nadat die stigter van die maatskappy, George Halamandaris, die Verenigde State besoek en die besluit geneem het om die kitskos-idee na Suid-Afrika te bring. Die eerste Steers-restourant het sy deure in Jeppe, Johannesburg, in 1970 geopen. Die saak het uitgebrei, gepaardgaande met deurry(drive-thru)-restaurante wat in 1997 bekend gestel is, sowel 'n afleweringsdiens vanaf 2008. Steers is nou dwarsoor Suid-Afrika versprei, sowel as in sewentien ander lande in Afrika en Europa. Die Steers Holdings Group is in 1994 op die JSE Sekuriteitebeurs genoteer, met aandele wat 165c bereik het. Vanaf 2006 is hierdie aandele 400c werd. Die aandelemaatskappy is later na Famous Brands hernoem, wat ander kettingrestaurante soos Wimpy, Debonairs Pizza, FishAways, House of Coffees, Brazilian, Market Café, Whistle Stop en Tashas insluit. Vanaf 1985 word Steers se kleinhandelprodukte, soos hul souse, in Suid-Afrikaanse supermarkte verkoop.


Christoffel II (29 September 1276 – 2 Augustus 1332) was van 1320 tot 1326 koning van Denemarke en weer van 1329 tot met sy dood. Hy was die seun van Erik V. Sy naam word verbind met nasionale rampspoed, want sy bewind het geëindig met die feitlike ontbinding van die Deense staat. As die broer van koning Erik VI was Christoffel ’n moontlike troonopvolger. As jong man met die titel Hertog van Estland het hy sy broer se beleid ondersteun. Later het hy egter by die opposisie aangesluit en met Erik se dood in 1319 in ballingskap gaan woon. Die adel wou ’n swak koninklike mag hê en in 1320 is Christoffel as koning aanvaar. In ruil het hy ’n kontraktuele handves onderteken, die eerste keer dat so iets as ’n kroningsooreenkoms gebruik is. Hy het ’n "bankrot erflating" gekry waarin hele streke van die koninkryk aan Duitse en Deense magnate verpand was. Die voorwaardes van die handves was baie streng en het hom beperk om belasting te hef en betaling vir die grond te eis wat verpand is. Hy kon geen besluite neem sonder die toestemming van die adel en die biskoppe nie.


Olaf II van Denemarke of Oluf IV Haakonsson (1370 – 23 Augustus 1387) was van 1376 tot 1387 as Olaf II koning van Denemarke en van 1380 tot 1387 as Olaf IV koning van Noorweë. Hy was die seun van koning Haakon VI van Noorweë en koningin Margrethe I van Denemarke en dus die kleinseun van Magnus II van Swede en Waldemar IV van Denemarke. Hy was ook ’n aanspraakmaker op die troon van Swede. Olaf is in 1375 op vyfjarige ouderdom as koning van Denemarke gekies met koningin Margrethe as sy regent. Sy het ’n kroningshandves namens hom onderteken omdat hy eers op vyftien koning kon word. Daarin het Olaf onder andere onderneem om die land terug te gee wat sy oupa Waldemar IV tydens sy bewind gekonfiskeer het. In 1380 met sy pa se dood het Olaf koning van Noorweë geword. Selfs toe hy in 1385 meerderjarig geword het, het sy ma deur hom regeer. Noorweë en Denemarke is dus onder Olaf verenig in ’n persoonlike unie. Die twee lande sou, met kort onderbrekings, dieselfde koning hê tot met Noorweë se onafhanklikwording in 1814.


Dmitri Michailowitsj Pozjarski (Russies: Дмитрий Михайлович Пожарский; 17 Oktober 1577 – 30 April 1642) was ’n prins van die Rjoerik-dinastie wat Rusland tydens die Tyd van Beroeringe gelei het in ’n stryd om onafhanklikheid van die Pools-Litause Gemenebes. Dit het gelei tot die Poolse onttrekking ná Rusland se oorwinning met die Slag van Moskou in 1612.. Hy het die nuwe titel "Redder van die Moederland" van tsaar Michail Romanof gekry en 'n volksheld geword wat in die Gedenkteken vir Minin en Pozjarski op Rooiplein in Moskou vereer is. Pozjarski was ’n afstammeling van ’n dinastie van soewereine prinse van die dorp Starodoeb-aan-die-Kljazma naby Soezdal. Die familie was nooit baie bekend nie en kennis is eers van Pozjarski se loopbaan geneem nadat hy deelgeneem het aan die nasionale vergadering wat Boris Godoenof in 1598 tot die Russiese kroon verkies het. Pozjarski se noue verbintenis met die troon gedurende Godoenof se bewind het hom 'n invloedryke persoon in Rusland gemaak. Teen 1610 was daar ’n algemene teenstand teen die heerskappy van die Pools-Litause Gemenebes en Pozjarski het by die rebelle aangesluit.


Alexander VIII was die 241ste pous van die Rooms-Katolieke Kerk van 1689 tot 1691. Hy is veral bekend vir sy nepotisme en die verryking van die Ottoboni-familie. Hy het die probleme tussen die Vatikaan en koning Lodewyk XIV besleg. Pous Alexander VIII is gebore as Pietro Vito Ottoboni op 22 April 1610 in Venesië, Republiek van Venesië. Hy was die seun van ’n edelman Marco Ottoboni, kanselier van die Republiek en sy vrou Vittoria Tornielli. Hy was ’n briljante student aan die Universiteit van Padua en kry ’n doktorsgraad in siviele en kerkreg in 1627. Pous Urbanus VIII maak hom goewerneur van Terni, Rieti en Spoleto. Hy dien vir veertien jaar as die ouditeur van die Heilige Roomse Rota. Deur die versoek van die Republiek van Venesië, stel Pous Innocentius X hom aan as kardinaal-priester op 19 Februarie 1652. Op 7 Desember 1654 word hy biskop van Brescia in die Venesiese Republiek en datarius in Rome. Op 6 Oktober 1689 volg hy Pous Innocentius XI op en word gekroon op 16 Oktober 1689 deur kardinaal Francesco Maidalchini. Hy regeer tot sy dood op 1 Februarie 1691 en word opgevolg deur Pous Innocentius XII.


Gumede kaZulu was 'n koning van die Zoeloes in die 18de eeu. Hy was die seun van Zulu kaNtombhela en is deur sy seun Phunga kaGumede opgevolg. Hierdie artikel is ’n saadjie. Voel vry om Wikipedia te help deur dit uit te brei.


Vaals (Ripuaries en Limburgs: Vols) is 'n dorp en munisipaliteit in die Nederlandse provinsie Limburg, wat grens aan die Waalse provinsie Luik en aan die Duitse stad Aken in die deelstaat Noordryn-Wesfale. Die munisipale gebied het sowat 9 599 inwoners (2016) en 'n oppervlakte van 24 km². Die dorp Vaals het sowat 8 000 inwoners (2003). Die gesamentlike grens van België, Duitsland en Nederland – die Drielandepunt genoem – lê in hierdie munisipaliteit, op die Vaalserberg (323 m), tewens (kontinentaal) Nederland se hoogste punt. In die munisipaliteit word Vaals gepraat, wat 'n variant is van die Ripuariese dialek, maar deur die Vaals se inwoners as 'n variant van die Limburgse dialek beskou word. Plekke in die munisipale gebied van Vaals: Camerig, Cottessen, D'n Esch, Harles, Holset, Mamelis, Melleschet, Nieuw-Lemiers, Oud-Lemiers, Raren, Rott, Vaals (dorp), Vaalsbroek, Vijlen en Wolfhaag. (nl) Die amptelike webwerf van die munisipaliteit Wikimedia Commons het meer media in die kategorie Vaals. Hierdie artikel is ’n saadjie.


In Augustus 2016 saamgesmelt met Tsolwana en Inkwanca as Enoch Mgijima Plaaslike Munisipaliteit Die Lukhanji Plaaslike Munisipaliteit is 'n voormalige plaaslike munisipaliteit in die Chris Hani-distriksmunisipaliteit in die Oos-Kaap, Suid-Afrika. Dit het met Inkwanca en Tsolwana saamgesmelt op 8 Augustus 2016, om die nuwe Enoch Mgijima Plaaslike Munisipaliteit te vorm. Nedersettings in die munisipaliteit: Klein Bulhoek Kolomane Lesseyton Queenstown (setel) Sada Tylden Whittlesea en ander. Hierdie artikel is ’n saadjie. Voel vry om Wikipedia te help deur dit uit te brei.


Edith Hildegard Raidt (* 29 Desember 1932 in Ellwangen, Duitsland) is wêreldwyd een van die mees gerekende Afrikaanse taalkundiges. Sy is veral bekend om haar navorsing en publikasies oor die geskiedenis van Afrikaans. Sy behaal haar M.A.-graad in 1962 in Afrikaanse letterkunde, en in 1965 promoveer sy aan die Universiteit van Kaapstad met ŉ taalkundeproefskrif oor die geskiedenis van die byvoeglike verbuiging in Nederlands en Afrikaans (in 1968 gepubliseer by Nasou). Haar baanbrekerswerk oor die geskiedenis en struktuur van dié taal is in 1983 gepubliseer.   Naas Afrikaans lê ook die Rooms-Katolieke Kerk se geloofsbelydenis en liturgie na aan haar hart. Met haar vertalings van liturgiese werke het sy dit ook vir Afrikaanssprekendes toeganklik gemaak. Raidt het haar Christelike oortuigings ook oorgedra in ekonomiese vakgebiede soos bestuur. Haar werk oor Christelike ondernemingsbestuur volgens die konsep van pater Josef Kentenich het in Afrika, Suid-Amerika en Europa aanklank gevind. Sy het 'n instituut vir Christelike ondernemingsbestuur in die lewe geroep en in 1993 begin om haar eie tydskrif, Praxis, uit te gee. Raidt het vervolgens die eerste en tot dusver enigste Rooms-Katolieke universiteit in Suid-Afrika, die St. Augustine College of South Africa in Johannesburg, gestig.


Jelagin-eiland (Russies: Елагин остров) is ’n eiland in Sint Petersburg, Rusland, wat in die delta van die Newarivier lê tussen die Groot- en die Middel-Nefka. Dit word met brûe aan Krestofski- en Kamenni-eiland en aan Primorski verbind. Dit kan ook met die Krestofski Ostrof- en die Staraja Derewnja-moltreinstasie bereik word. Die bekendste baken is die Jelagin-paleis, een van die min geboue op die eiland. Dit was aanvanklik ’n ontspanningsplek vir die adel. Dit was eers bekend as Melgoenof-eiland en kry sy huidige naam van sy eertydse eienaar, Iwan Jelagin (1725–1793), die stigter van die Russiese Vrymesselaars. Ná die Russiese Rewolusie is die eiland oopgestel vir die publiek as ’n openbare park wat genoem is na die Bolsjewistiese leier Sergei Kirof. Die eiland is ’n gewilde naweekbestemming vir inwoners van Sint Petersburg. Besoekers kan bote huur om op die eiland se verskeie damme en kanale te vaar. Ook rolskaatse en fietse kan gehuur word en kinders kan op ponies en miniatuurtreine ry. Daar is verskeie wandelpaaie van verskeie kilometers. Wikimedia Commons het meer media in die kategorie Jelagin-eiland.


Plantkunde, fitologie of botanie ((en) : Botany) is 'n tak van biologie in die natuurwetenskaplike studierigting. In plantkunde bestudeer wetenskaplikes onder andere die morfologie, histologie, anatomie, sitologie, fisiologie en die sistematiek van organismes wat aangedui kan word as plante: Plantsistematiek beskryf die vormrykdom van plante, dit verklaar hierdie verskille en is behulpsaam met die benamingsproses. Plantsistematiek steun ook op baie ander dissiplines binne die biologie. Plantmorfologie beskryf die uitwendige kenmerke van plante, en poog om die verskillende plantstrukture te onderskei en te verklaar. Plantanatomie en histologie bestudeer die inwendige bou van die verskillende plantweefsels, soos die bou van die blaar, die stingel, die wortel, die blom, die vrug en die saad. Plantanatomie bestudeer die bou en die struktuur van die plant en sy organe. Onder plantfisiologie word verstaan die studie van die lewenswyse: assimilasie, asemhaling, voeding bv. parasitisme, simbiose en saprofitisme, die kringloop van stowwe, en laastens die werking binne-in 'n sel. Plantekologie bestudeer die wisselwerking tussen plante onderling en met hulle omgewing.


’n Boogskok is die gebied tussen ’n magnetosfeer en ’n omringende medium. By sterre is dit gewoonlik die grens tussen hul sterwind en die interstellêre medium. In planete se magnetosfeer is die boogskok die grens waar die snelheid van die sonwind skielik afneem omdat dit die magnetopouse nader. Die bekendste voorbeeld van ’n boogskok is die een om die Aarde, maar alle gemagnetiseerde planete het een. Die Aarde s’n is sowat 17 km dik en is sowat 90 000 km van die Aarde af geleë. Dekades lank is geglo die Son se sonwind vorm ’n boogskok wanneer dit teen die omringende interstellêre medium bots. Dit is in 2012 bevraagteken toe data van die Interstellar Boundary Explorer (IBEX) ontdek die Sonnestelsel beweeg stadiger deur die interstellêre medium as wat voorheen gedink is. Dit het die vermoede laat ontstaan dat daar min of geen boogskok om die Sonnestelsel is nie. Dit kom ook algemeen voor by Herbig Haro-voorwerpe (waar strome gas uit vormende sterre gewerp word): ’n baie sterker gerigte uitvloei van gas en stof veroorsaak boogskokke wat teen optiese golflengtes sigbaar is.


Die geelborskoester (Anthus chloris) is 'n endemiese voël en gelokaliseerde somerbesoeker in kort berggrasveld hoër as 1 500 m bo seevlak. Gedurende die winter beweeg die meeste voëls na laer gebiede. Die voël is 17 cm groot en weeg 25 gram. In Engels staan die voël bekend as die Yellow-breated pipit. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Anthus chloris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Koester kan na een van die volgende verwys: Om iets/ iemand te koester: liefderyk te verpleeg. Koester (Acanthistius sebastoides), 'n vis wat endemies aan Suid-Afrika is en van Valsbaai tot by Durban voorkom. Koester, 'n voël wat tot die genus Anthus behoort. Goudkoester, 'n voël in die genus Tmetothylacus.


Die gestreepte koester (Anthus lineiventris) is 'n gelokaliseerde, algemene standvoël op klipbestrooide heuwelhange in boomveld. Die voël vlieg in bome in wanneer hy gesteur word en word maklik misgekyk wanneer hy nie sing nie. Die voël is 18 cm groot en weeg 34 gram. In Engels staan die voël bekend as die Striped pipit. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Anthus lineiventris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Die Uiehout (Cassipourea malosana) is 'n klein tot middelgroot boom. Die boom se takke groei in byna horisontale lae en gee aan die boom 'n simmetriese voorkoms. Die boom se nasionale nommer is 529. Die boom kom voor noord vanaf Oos-Londen tot in Lebomboberge en ook aan die oostelike grens van Zimbabwe tot in Mosambiek. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1


Die Woodbroodboom (Encephalartos woodii) is 'n broodboom wat in die natuur uitgesterf het en nou net as aangeplante, manlike bome oorleef, met geen vroulike monster bekend nie. Aangesien palmvarings of broodbome tweehuisig is, kan hierdie plant nie meer geslagtelik voortplant nie. Dit het in die Ongoyewoudstreek voorgekom. Die boom se nasionale nommer is 14. Die plant word tot 6 m hoog met een of meer stamme met 'n deursnee van gewoonlik 30-50 cm, maar dit kan 2 m oorskry. Die kroon is sambreelvormig en bestaan uit vyftig tot honderd-en-vyftig blare. Die blare is glansend donkergroen, 2-3 m lank, in die lengte geboë en geveerd in sewentig tot honderd-en-vyftig pamflette. Die pamflette is V-vormig. Die plant produseer ses tot agt helderoranjegeel keëls. Dit is silindries, gewoonlik 40-90 cm lank, maar met uitskieters tot 1,2 m en 15-20 cm breed. In 1895 ontdek John Medley Wood 'n enkele manlike plant met vier stamme teen 'n steil, suidelike helling aan die rand van die Ngoye-woud, ongeveer 30 km van Mtunzini in KwaZulu-Natal, Suid-Afrika.


Die Lemoenhout (Xymalos monospora) is 'n Afromontane boom van die hoë woud. Dit kom voor net oos vanaf Grahamstad, noordwaarts al langs die Drakensberge, die Lebomboberge tot in die Chimanimaniberge. Die boom het 'n ligte bas wat afskilfer en kenmerkende konsentriese ringe agterlaat. Die boom is gehard en weerstaan brande. Die boom se nasionale nommer is 111. Lynskets Blare 'n Eksemplaar naby Louwsburg Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Lemoenhout. Wikispecies het meer inligting verwant aan Lemoenhout


Die Pronkonderbos (Trichocladus grandiflorus) is 'n boom en die grootste van die plaaslike spesies. Die boom kan middelgroot tot groot word. Hulle kom voor in woude, beboste klowe en aan woudrande. Die spesie is nie algemeen nie en kom voor vanaf Durban noordwaarts tot by die Soutpansberg. Dit staan ook bekend as die groen-haselaar en groen-towerhaselaar. Die boom se nasionale nommer is 144 en staan in Engels bekend as Green hazel. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Plants of the World https://www.treetags.co.za/national-list-of-indigenous-trees/


Die Grootblaarlaventelboom (Heteropyxis dehniae) is 'n klein boom wat op klipperige koppies en miershope in bosruigtes en woudrande aangetref. Die boom kom meestal in Zimbabwe en noordwaarts tot in Malawi en weswaarts tot in die Angolese hooglande voor. Die boom lyk baie soos die laventelboom maar die blare is groter. Die boom was voorheen onder die familie Heteropyxidaceae geklassifiseer Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Juliana Knust (29 Mei 1981 – ), gebore Juliana Knust Sampaio in Niterói, is 'n Brasiliaanse aktrise. Sy is bekend vir Duas Caras (2007), Celebridade (2003) en América (2005). Juliana Knust in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Die Valsbruidsbos (Tarenna pavettoides) is 'n klein tot middelgroot boom wat voorkom vanaf Port St. Johns tot in eSwatini en ook die oostelike hooglande van Zimbabwe. Dit groei onder die kruin van woude en in moeraswoude. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Valsbruidsbos. Wikispecies het meer inligting verwant aan Valsbruidsbos Hierdie artikel is ’n saadjie. Voel vry om Wikipedia te help deur dit uit te brei.


Praalgraf van die Ajatolla Chomeini Behesht-e Zahra, Teheran  Iran Akbar Hasjemi Rafsandjani se graf binne die Praalgraf van die Ajatolla Chomeini Opgerig 1989- Argitek Mohammad Tehrani Die Praalgraf van die Ajatolla Chomeini huisves die laaste rusplek van die ontslape ajatolla Roeholla Chomeini en sy tweede oudste seun, Ahmad Chomeini († 1995). Die grafkompleks, wat deur die argitek Mohammad Tehrani ontwerp is, is sowat tien kilometer suid van die Iranse hoofstad Teheran op die Behesht-e Zahra ("Paradys van Zahra")-begraafplaas geleë. Boubedrywighede vir die kompleks het kort ná Chomeini se afsterwe op 3 Junie 1989 begin. Dele van die kompleks is tans nog in aanbou, en ná sy voltooiing sal dit 'n oppervlakte van meer as 20 km² beslaan, met die praalgraf as sy sentrale gedeelte en bykomende geboue, waaronder 'n kultuur- en toerismesentrum, 'n universiteit vir Islamitiese studies, 'n seminarie, 'n winkelsentrum, en 'n parkeerterrein vir 20 000 motors. Die Iranse regering sal altesaam $2 miljard aan die projek bestee. Die kompleks is 'n pelgrimsoord vir aanhangers van Chomeini, en meer as tien miljoen mense het sy begrafnis bygewoon.


Tweedetaalverwering, of L2-verwerwing, is die proses waarvolgens mense ŉ tweede taal aanleer. Tweedetaalverwerwing verwys ook na die wetenskaplike vakgebied gemoeid met die studie van die proses daarvan. Tweede taal verwys na enige taal aangeleer addisioneel tot ŉ persoon se eerste taal; hoewel die konsep tweedetaalverwerwing genoem word, kan dit ook die aanleer van ŉ derde, vierde of meerdere tale insluit. Tweedetaalverwerwing verwys na wat leerders doen en nie na praktyke in taalonderrig nie. Die vakgebied van tweedetaalverwerwing is ŉ onderafdeling van toegepaste linguistiek. Dit is wydgebaseer en relatief nuut. Net soos met die verskeie vertakkinge van linguistiek, is tweedetaalverwerwing nou verwant aan sielkunde, kognitiewe sielkunde en onderwys. Om die vakgebied te onderskei van die leerproses self, word die terme tweedetaalverwerwingnavorsing, tweedetaalstudies, en tweedetaalverwerwingstudies ook gebruik. Tweedetaalverwerwingnavorsing het begin as ŉ interdissiplinêre vakgebied en as gevolg hiervan is dit moeilik om ŉ akkurate begindatum vas te stel. Twee verhandelings in besonder word egter gesien as instrumenteel tot die moderne studie van tweedetaalverwerwing: Pit Corder se 1967 essay The Significance of Learners' Errors, en Larry Selinker se 1972 artikel Interlanguage. Die studierigting beleef ook groot vooruitgang in die daaropvolgende dekades.


Die 21ste Oscar-toekenningsaand is op 24 Maart 1949 deur die Academy of Motion Picture Arts and Sciences in Hollywood gehou om erkenning te gee aan die rolprente van 1948. Die seremonie het met baie eerstes gespog. Dit was die eerste keer dat ’n nie-Hollywood-produksie (Hamlet) die Oscar vir beste prent gewen het. Dit was die eerste keer dat ’n persoon, Laurence Olivier, homself geregisseer en ’n Oscar vir toneelspel daarvoor gewen het. Die regisseur John Huston het twee verskillende prente in een jaar geregisseer waarvoor akteurs Oscars gewen het: sy pa, Walter Huston, in The Treasure of the Sierra Madre en Claire Trevor in Key Largo. Die Huston-familie het dié aand drie pryse gewen. Jane Wyman was die eerste aktrise sedert die dae van stilrolprente wat ’n Oscar gewen het sonder om ’n woord te sê. Humphrey Bogart is nie vir beste akteur benoem vir sy rol in The Treasure of the Sierra Madre nie, en dit word nou beskou as een van die grootste Oscar-flaters. Joan of Arc was die eerste prent wat 7 benoemings gekry het, maar nie vir beste rolprent benoem is nie.


Die 31ste Oscar-toekenningsaand is op 6 April 1959 deur die Academy of Motion Picture Arts and Sciences in Hollywood gehou om erkenning te gee aan die rolprente van 1958. Die vervaardiger van die seremonie, Jerry Wald, het nommers uit die program begin sny om seker te maak dit eindig betyds. Hy het egter te veel gesny en die seremonie was 20 minute te vroeg verby. Jerry Lewis het probeer opmaak vir die ekstra tyd, maar die uitsaaier, NBC, het eindelik oorgeslaan na ’n sportuitsending. Die prent Gigi het nege Oscars gewen en die rekord van Gone with the Wind se agt pryse verbeter. Dit was ook die laaste rolprent tot The Last Emperor in 1988 wat as beste rolprent aangewys is sonder enige akteursbenoemings. Dit het ook gespog met die meeste benoemings wat almal gewen is. Die rekord is deur The Last Emperor geëwenaar en eers in 2003 deur The Lord of the Rings: The Return of the King oortref. Hier volg ’n lys van die belangrikste wenners en benoemdes (die wenners word eerste genoem en is in vet druk): Maurice Chevalier Jack L. Warner "The 31st Academy Awards (1959) Nominees and Winners". oscars.org (in Engels).


Die 32ste Oscar-toekenningsaand is op 4 April 1960 deur die Academy of Motion Picture Arts and Sciences in Hollywood gehou om erkenning te gee aan die rolprente van 1959. Die drie en ’n half uur lange epiese drama Ben-Hur van MGM (met onder meer ’n strydwaresies van 11 minute) het 11 Oscars gewen en so die vorige jaar se rekord van nege Oscars deur Gigi gebreek. Met sy 11 van 12 benoemings wat dit gewen het, was dit destyds die mees bekroonde rolprent van alle tye – dit is eers in 1998 geëwenaar deur Titanic en in 2004 deur The Lord of the Rings: The Return of the King. Ben-Hur was ’n reproduksie van MGM se eie stilrolprent van 1926 met dieselfde titel en was teen $15 miljoen die duurste prent tot nog toe. Albei prente is gebaseer op generaal Lew Wallace se roman oor die opkoms van die Christendom wat in 1880 die eerste keer gepubliseer is. Ben-Hur was ook net die derde prent wat die Oscar vir beide beste akteur en beste manlike byspeler gewen het. Die volgende prent wat dit kon regkry, was Mystic River in 2004.


Die grootglansspreeu (Lamprotornis australis) is 'n amper endemiese algemene standvoël in savanne en droë breëblaarboomveld. Die voël is 32 cm groot en weeg 112–128 gram. In Engels staan dit bekend as die Burchell's Starling. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Lamprotornis australis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Wikimedia Commons het meer media in die kategorie Grootglansspreeu. Wikispecies het meer inligting verwant aan Grootglansspreeu Hierdie artikel is ’n saadjie. Voel vry om Wikipedia te help deur dit uit te brei.


Alfred Donné (* 13 September 1801 - † 7 Maart 1878) was ’n Franse bakterioloog en dokter. Donné is bekend vir die ontdekking van trichomonas vaginalis en leukemie. Hy is ook die uitvinder van die fotoëlektriese mikroskoop. Léon Foucault was Donné se student en laboratoriumassistent en Donné het Foucault se vriend en ondersteuner gebly tot Foucault se afsterwe. (en) Diamantis, Aristidis; Magiorkinis, Emmanouil; Androutsos, George (Mei 2009). "Alfred Francois Donné (1801–1878): 'n pionier van mikroskopie, mikrobiologie en hematologie". Journal of Medical Biography. Engeland. 17 (2): 81–7. doi:10.1258/jmb.2008.008040. ISSN 0967-7720. PMID 19401511. (en) Hatcher, J (Desember 1979). "Alfred Francois Donné". Midwives chronicle. Verenigde Koninkryk. 92 (1103): 420–1. ISSN 0026-3524. PMID 390325. (en) Tobin, W (Maart 2006). "Alfred Donné en Léon Foucault: die eerste toepasing van elektrisiteit en fotografie vir mediese illustrasie". J Vis Commun Med. 29 (1): 6–13. doi:10.1080/01405110600575993. PMID 16766307. (en) Alfred Donné


Die Brief van Jeremia is 'n Ou Testamentiese apokriewe boek. Die titel van die boek is misleidend want die boek is nie deur die profeet Jeremia geskryf nie en is ook nie waarlik 'n brief nie. Dit is eintlik net 'n satire op die afgode en afgodediens. Die skrywer, asook die datum wat die boek geskryf is, is onbekend. Die boek is oorspronklik in Hebreeus geskryf. APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


.sj is die Internettopvlakdomein vir Svalbard en Jan Mayen. Lys van Internettopvlakdomeine IANA se whois-inligting vir .sj


Die 41ste Oscar-toekenningsaand is op 14 April 1969 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1968. Dit was die eerste Oscar-seremonie wat wêreldwyd gebeeldsend is. Daar was geen aanbieder nie. Oliver! was die eerste – en tot dusver enigste – prent met ’n G-gradering wat die Oscar vir beste prent gewen het. As hoof van visuele effekte en ontwerper van die prent 2001: A Space Odyssey, het Stanley Kubrick ’n Oscar gekry vir beste visuele effekte. Dit was die enigste Oscar wat hy ooit gewen het. Van al die prente wat in dié jaar vir beste rolprent benoem is, verskyn net 2001 op die Amerikaanse Rolprentinstituut se lys van beste Amerikaanse prente van die 20ste eeu. Dit was ook die eerste – en tot dusver enigste – keer dat twee vroue die prys vir beste aktrise (of enige toneelspelkategorie) gedeel het: Katharine Hepburn vir The Lion in Winter en Barbra Streisand vir Funny Girl. Young Americans het die prys vir beste lang dokumentêr gewen, maar is op 7 Mei 1969 gediskwalifieer omdat dit in Oktober 1967 gewys het en dus nie in aanmerking moes gekom het vir ’n prys vir 1968 nie.


Die Geelbekrenostervoël (Buphagus africanus) is 'n gelokaliseerde algemene standvoël van savanne en breëblaarboomveld, dikwels by water. Hulle word gewoonlik gesien by buffels, renosters, seekoeie en grootvee. Die voël is 20 cm groot en weeg 53 - 71 gram. In Engels staan die voël bekend as die Yellow-billed oxpecker. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Buphagus africanus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Spessart Maak deel uit van die Suidwes-Duitse Platorand Strek oor die deelstate Hesse en Beiere  Duitsland Oppervlakte 2 440 km² Ligging in Duitsland Hoogste bergpiek Geiersberg (586 m) Die Spessart is 'n Suidwes-Duitse middelgebergte tussen Vogelsberg, Rhön en Odenwald wat oor die deelstate Beiere en Hesse strek en een van die grootste bosgebiede in die land (merendeels beuke- en eikebome). Die hoogste bergpiek met 586 meter bo seevlak is die Geiersberg in die dig beboste Hoë Spessart. Twee natuurparke is in die bergreeks geleë, die Natuurpark Hessiese Spessart (740 km²) en die Natuurpark Spessart in Beiere (1 700 km²). 'n Aantal skaars plantspesies word in die gebied aangetref. Die bergreeks se naam is afgelei van die Duitse terme Specht ("speg") en Hardt ("bergwoud") en beteken dus "Woud van spegte". Konrad Kunze: dtv-Atlas Namenkunde. München: Deutscher Taschenbuch Verlag 1998, bl. 101


Ardennes (uitgespreek [aʁ.dɛn]) (08) is 'n Franse département van die gewes Grand Est. Sy prefektuur (hoofstad) is Charleville-Mézières. Die webwerf van die Prefektuur france-pub.com/Ardennes


Else Lasker-Schüler Duits-Joodse digteres en toneelskryfster Gebore 11 Februarie 1869 in Elberfeld, Noord-Duitse Bond Oorlede 22 Januarie 1945 in Jerusalem, Palestynse Mandaatsgebied Literêre stroming Modernisme Ekspressionisme Bekende werke Styx (1902) Der siebente Tag (1905) Meine Wunder (1911) Hebräische Balladen (1913) Gesammelte Gedichte (1917) Mein blaues Klavier (1943) Else Lasker-Schüler (eintlik Elisabeth Lasker-Schüler; * 11 Februarie 1869 in Elberfeld, tans Wuppertal; † 22 Januarie 1945 in Jerusalem) was 'n beduidende Duits-Joodse digteres en toneelskryfster. Lasker-Schüler, wat onder meer met die Boheemse leefstyl verbind word wat sy in Berlyn gevolg het, was een van die belangrikste verteenwoordigers van avantgardistiese modernisme en ekspressionisme in die Duitse literatuur, alhoewel haar literêre werk in baie opsigte uniek was en onder meer ook neoromantiese tendense getoon het. Naas haar liriek en toneelkuns het sy ook bekendheid as tekenkunstenares verwerf en sommige van haar digbundels self van illustrasies voorsien. Ná die bewindsoorname van die Nasionaal-Sosialistiese Duitse Werkersparty (NSdAP) in die Duitse Ryk het Lasker-Schüler aanvanklik na Zürich geëmigreer, maar haar aansoek om 'n werkpermit in Switserland is geweier.


Vir die wettige pous met dieselfde naam sien Pous Gregorius VI Gregorius VI was ‘n teenpous van Mei 1012 tot 25 Desember van dieselfde jaar. Toe Pous Sergius IV op 12 Mei 1012 sterwe, het die spanning tussen die adellik geslagte in Rome weer opgelaai. Die Crescentius en die Tusculum families het al twee hulle eie pous benoem. Gregorius was die kandidaat van Crescentius en Theophylactus was die kandidaat van Tusculum. Theophylactus het die naam Benedictus aangeneem. Hoewel Gregorius die eerste was om die pousskap op te eis het Benedictus die amp verkry en is Gregorius uit Rome verban. Gregorius gaan toe steun soek by die Duitse keiser Hendrik II. Die keiser het egter die pouslike insignia by hom gevat en hom aangesê om nie meer aanspraak te maak op die pousskap nie. Gregorius het toe van die toneel verdwyn, hoewel dit bekend is dat hy nog gelewe het in 1018. Gregory (VI). (2008). Encyclopædia Britannica. Deluxe Edition. Chicago: Encyclopædia Britannica Mann, H. (1909). Gregory VI (Antipope). In The Catholic Encyclopedia. New York: Robert Appleton Company. Retrieved May 22, 2014 from New Advent: http://www.newadvent.org/cathen/06791b.htm


Ganspan is 'n dorp in die Frances Baard-distriksmunisipaliteit in die Noord-Kaapprovinsie van Suid-Afrika. Lys van dorpe in Suid-Afrika "Hoofplek Ganspan". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Carmel-by-the-Sea, dikwels kortweg Carmel genoem, is 'n stad in Monterey County in die Amerikaanse deelstaat Kalifornië. Carmel is op die Monterey-skiereiland aan die Stille Oseaankus, sowat 530 kilometer noord van Los Angeles en 190 kilometer suid van San Francisco geleë, met 'n oppervlakte van sowat een vierkante myl en 'n bevolking van 3 722 volgens die sensus van 2010. Na die bewoners word in Engels as Carmelites verwys. Die stad, wat in 1902 gestig en op 31 Oktober 1916 geïnkorporeer is, staan bekend vir sy natuurskoon en word tradisioneel met die kunste verbind. So het hier in die vroeë 20ste eeu 'n kunstenaarskolonie ontstaan. Baie kunstenaars en literêre persoonlikhede, wie se werke, wonings, ateljees en uitstallingsruimtes in die groot aardbewing en brandramp van San Francisco in 1906 vernietig is, het 'n toevlugsoord in Carmel gevind. Die luukse Hotel Del Monte in Carmel het reeds in 1907 as kunsgalery gedien waar kunstenaars uit Noord-Kalifornië hul werke aan die publiek kon vertoon en verkoop. Die dagblad San Francisco Call het reeds in 1906 'n hele bladsy aan die "kunstenaars, digters en skrywers van Carmel-by-the-Sea" gewy.


'n Anti-inflammatoriese middel is 'n geneesmiddel, 'n chemiese stof, vir die behandeling van pyn. Anti-inflammatoriese middels maak sowat die helfte van pynstillers uit, wat die pyneffek verlig deur die vermindering van inflammasie in teenstelling met opiate en opioïede, wat direk op die sentrale senuweestelsel inwerk. Nie-steroïed anti-inflammatoriese middels (NSAIMs) verlig pyn deur die inhibering van die siklo-oksigenase (COX)-ensiem. Die COX-ensiem is behulpsaam met die vorming van prostaglandiene, die oorsaak van inflammasie. In sy geheel, verhoed die NSAIMs dat prostaglandiene ooit gesintetiseer word, dit lei tot die vermindering of uitskakeling van pyn. Algemene voorbeelde van NSAIMs is: aspirien, diklofenak, ibuprofeen, en naprokseen. Die nuwer spesifieke COX-inhibeerders word nie saam met die tradisionele NSAIMs geklassifiseer nie, selfs al het hulle vermoedelik dieselfde werkingswyse. Aan die ander kant is daar pynstillers wat algemeen geassosieer word met anti-inflammatoriese middels, maar wat geen anti-inflammatoriese effekte het nie. 'n Voorbeeld hiervan is parasetamol, wat in die VSA asetaminofen genoem word en onder die handelsnaam "Tylenol" verkoop word.


Die Bokbitterappel (Solanum aculeastrum) is 'n doringagtige struik of 'n klein boom, selfs die onderkant van die blare het dorings. Die boom groei op hellings en aan woudrande vanaf Mosselbaai tot in die Lebomboberge en ook in die ooste van Zimbabwe. Die plant word 'n onkruid op versteurde plekke. Die boom se nasionale nommer is 669.3 Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 https://www.treetags.co.za/national-list-of-indigenous-trees/ Hierdie artikel is ’n saadjie. Voel vry om Wikipedia te help deur dit uit te brei.


Duncan Village is 'n swart woonbuurt in die Buffalo City Metropolitaanse Munisipaliteit in die Oos-Kaap provinsie van Suid-Afrika. Op 11 Augustus 1985 was Duncan Village die toneel van ernstigge geweld, na aanleiding van die begrafnis van die vermoorde UDF-leier Victoria Mxenge in Rayi dorp. Terugkerende roubeklaers het brandstigting gepleeg en aanvalle en geweld het voortgeduur tydens die opvolgende dae, uiteindelik is 19 mense dood en 138 beseer. "Hoofplek Duncan Village". Sensus 2011. "Duncan Village" (in Engels). Truth Commission - Special Report. Geargiveer vanaf die oorspronklike op 24 November 2019. Besoek op 8 Augustus 2013. Hierdie artikel is ’n saadjie. Voel vry om Wikipedia te help deur dit uit te brei.


Omloop kan verskillende betekenisse hê. 'n Stelsel kan omgeloop word (Engels: "bypass"). Voorbeelde daarvan is: Pyplyne: Prosestoerusting, soos beheerkleppe, hitteruilers het gewoonlik 'n omlooplyn sodat die toerusting vervang of herstel kan word tydens bedryf. Elektrisiteit: Die woord omloop word ook gebruik vir iets wat gebruik word (Engels: "circulation"). Byvoorbeeld: Dit word aangeneem dat die Bybelboeke Prediker en Spreuke deur Salomo geskryf is, al word dit baie aangeneem dat die boeke eers later iewers tussen die 2de – 3de eeu v.C. saamgestel is uit verskillende geskrifte wat in 'omloop' was.


Theropoda, of die teropodes (van die Grieks vir "diervoete"), is beide ’n suborde van tweevoetige Saurischia-dinosourusse en ’n klade wat bestaan uit dié suborde en sy afstammelinge (insluitende moderne voëls). Dinosourusse wat tot die suborde behoort het, was hoofsaaklik vleisvreters, hoewel ’n paar groepe ook plante en insekte gevreet het. Teropodes het tydens die Karnium-tydsnede van die Laat Trias-periode sowat 230 miljoen jaar gelede hul verskyning gemaak en sluit in al die karnivore op land van die Vroeë Jura- tot minstens die einde van die Kryt-periode sowat 66 miljoen jaar gelede. In die Jura het voëls ontwikkel uit klein Coelurosauria-teropodes, en hulle word vandag verteenwoordig deur 10 000 lewende spesies. Van die eienskappe wat teropode-dinosourusse en voëls verbind, is ’n wensbeen, luggevulde bene, die broei van eiers en, minstens in Coelurosauria, vere. Mesosoïese teropodes se veltekstuur en -bedekking het baie gewissel. Vere of veeragtige eienskappe het in die meeste linies voorgekom. Behalwe by Coelurosauria kon vere beperk gewees het tot die jonger, kleiner spesies, of tot sekere dele van die diere.


Stegosauria, of die stegosouriërs, is ’n superfamilie plantvretende dinosourusse wat in die Jura- en Vroeë Kryt-periode voorgekom het, hoofsaaklik in die Noordelike Halfrond in wat nou Noord-Amerika en China is. Dit is onseker presies waar hulle ontstaan het; die vroegste fossiele van stegosouriërs is in China gevind, maar dele is ook in Suid-Engeland ontdek. Die genus Stegosaurus, van waar die groep sy naam kry, is verreweg die bekendste stegosouriër. Alle stegosouriërs het rye spesiale bene, bekend as osteoderma, gehad wat in plate en stekels ontwikkel het al langs die rug en stert af. Baie het ook tussenstekels gehad. Hulle het gewoonlik lang, smal koppe en ’n snawelagtige bek gehad. Soortgelyke strukture kan by voëls en skilpaaie gesien word. Al die stegosouriërs was vierpotiges, met hoefagtige tone aan al vier pote. Almal ná Huayangosaurus se voorpote was baie korter as die agterpote. Dit beteken hulle sou nie vinnig kon hardloop nie. Die voorpote van die diere word gewoonlik in kuns of museums uitgebeeld as uitgesprei en in ’n afwaartse rigting, maar in werklikheid was die bene van die voorpote in vertikale kolomme gerangskik, met die hoofvingers wat ’n buisvormige struktuur vorm.


Die 616-diamant is 'n diamant wat 616 karaat weeg. Hierdie diamant het 'n oktaëdriese vorm. Omrede dit die grootste diamant van dié tipe is, het De Beers besluit om dit nie te slyp nie maar te bewaar in sy natuurlike vorm omrede die kans uiters skraal is dat so 'n groot diamant van hierdie tipe weer gevind sal word. Hierdie diamant is in 1964 by die Du Toitspan-myn in Kimberley ontdek. https://www.internetstones.com/kimberley-octahedron-616-diamond-famous-jewelry.html Hierdie artikel is ’n saadjie. Voel vry om Wikipedia te help deur dit uit te brei.


Haren is 'n voormalige munisipaliteit en 'n dorp in die provinsie Groningen in die noordooste van Nederland. Haren maak sedert 2019 deel uit van die Groningen-munisipaliteit en lê direk ten suide van die stad. Die dorp is 'n geliefde woonplek vir die elite van Groningen. Essen, Glimmen, Haren, Noordlaren, Onnen Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die 1996 Super 12-seisoen het in Februarie 1996 afgeskop met voorseisoenwedstryde wat van middel Januarie gespeel is. Dit het op 25 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Punte teen (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in ’n rondomtaliewedstryd verdien. Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd. ’n Bonuspunt sal ook toegeken word aan die verloorspan wanneer daardie span met 7 of minder punte verloor. Slegs die verloorspan kan ’n maksimum van 2 bonuspunte verkry.


Die Groenkolpensie (Mandingoa nitidula) is 'n gelokaliseerde algemene standvoël en hoogtetrekvoël in die woud, gewoonlik naby ooptes of gebiede met digte struikgewas. Hulle leef ook in gebiede met digte struikgewas, boomveld en kustreke in die winter. Die voël is sku en word maklik misgekyk. Die voël is 10 cm groot en weeg 8 - 11 gram. In Engels staan die voël as die Green Twinspot bekend. Die groenkolpensie het vier subspesies: Mandingoa nitidula chubbi Mandingoa nitidula nitidula Mandingoa nitidula schlegeli Mandingoa nitidula virginiae Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Die Swartoorkanarie (Crithagra mennelli) is 'n skaars tot gelokaliseerde algemene standvoël in miombo- en mopanieboomveld. Hulle sluit dikwels by voëlgroepe aan. Die voël is 14 cm groot en weeg 13 - 18 gram. In Engels staan die voël as die Black-eared seedeater bekend. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 http://avibase.bsc-eoc.org/species.jsp?lang=EN&avibaseid=D545442681834535 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Groot Marico is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1946. Die kerkgebou is geleë in Kerkstraat, Groot Marico. In 2013 was die leraar die pastorale hulp ds. A.J. Bezuidenhout. Daar was in daardie jaar 22 doop- en 106 belydende lidmate. Volgens die syfers in die NG Kerk se 2021-Jaarboek het dit daarna afgeneem tot agt en 73. In Die Kerkbode van 7 Februarie 1945 het die kennisgewing in verband met die stigting van 'n nuwe gemeente verskyn, nl. die gemeente Groot Marico van die Ned. Herv. of Geref. Kerk van S.A. Hierdie gemeente is op 20 Januarie 1945 van die twee gemeentes Zeerust en Zwartruggens afgestig, en bestaan hoofsaaklik uit plase wat aan die Groot Maricorivier lê, vanaf sy oorsprong by Bokkraal tot by Derdepoort. Die gemeente het in die beginjare uit ongeveer 450 lidmate bestaan, terwyl die sieletal sowat 800 getel het. Die eerste leraar van die gemeente, ds. H.B. van Schalkwyk, is op 9 Mei 1945 bevestig. Ná 'n kort tyd van arbeid vertrek hy en word opgevolg deur ds.


Die NG gemeente Kloofendal is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1973. Die kerkgebou is geleë by Opallaan 19, Kloofendal, Roodepoort. In 2013 was die leraar ds. S.J. le Roux. Daar was in daardie jaar 113 doop- en 460 belydende lidmate. Tot einde 2016 het dit toegeneem, tot 154 en 510. Ds. Fanie le Roux was steeds die predikant. Willem Jacobus Lűbbe, 1974 - 9 Augustus 1992 (oorlede in die amp) S.J. le Roux, ? – 28 Junie 2017 (aanvaar sy emeritaat) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Lichtenburg-Oos is 'n gemeente van die Nederduitse Gereformeerde Kerk in die Sinode van Wes-Transvaal. Die gemeente is gestig in 1952. Die kerkgebou is geleë by Sesdelaan 17, Lichtenburg. In 2013 was die leraars di. Elizabeth Brunsdon en Deald du Toit. Daar was in daardie jaar 253 doop- en 871 belydende lidmate. Harold Christian Botha, 1952 – 1958 Deon Burgers, 1969 - 1974 Johannes Hendrik De Beer Barnard, 1976 - 1988 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Makwassie is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die kerkgebou is geleë by Phillipstraat 24. In 2013 was die leraar ds. Hans Barnard. Daar was in daardie jaar 65 doop- en 279 belydende lidmate. In 2020 was die syfers 51 en 279. Op 16 September 1933 is 'n informele vergadering van dienende en rustende kerkraadslede, asook enkele belangstellendes uit die omgewing van Maquassi, in die Maquassiskool gehou ten einde die wenslikheid van afstigting van 'n deei (dit is Maquassi en omgewing) van die Wolmaransstadse gemeente te bespreek. As hoofsprekers tree op mnre. L.M. Wentzel en J. J. Hoffman sr. Ná rype bespreking en oorweging word besluit dat 'n deel van die gemeente behoort afgestig te word. Op 15 Junie 1934 gee die Scriba Synodi kennis van die stigting van die gemeente Maquassi op 9 Junie 1934, toe die eerste kerkraad, bestaande uit ses ouderlinge en ses diakens, gekies is. Die gemeente sou onder die Ring van Potchefstroom ressorteer. Tot konsulent is ds. A.P. Pretorius van Leeuwdoornsstad gekies.


Die NG gemeente Middelvlei is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1952. Die kerkgebou is geleë by Hoofweg 140, Kocksvlei. In 2013 was die leraar ds. S.E. van Wyk. Daar was in daardie jaar 91 doop- en 420 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die Siwerski Donets (Oekraïens: Сіверський Донець; Russies: Северский Донец, Sewerski Donets) is 'n rivier in Rusland en Oekraïne wat in die groter Donrivier invloei. Die rivier het sy oorsprong in die Sentraal-Russiese Heuwelland in die suidweste van Rusland by die stad Belgorod. Die rivier vloei deur die Russiese Belgorod-oblast, oor die grens en verder deur die Oekraïense oblaste Charkif, Donetsk en Loehansk in die suidooste van Oekraïne, en steek opnuut die grens na Rusland oor, waar dit deur die Rostof-oblast loop en in die Don invloei. Die rivier is altesaam 1 053 km lank. Die rivier se naam is afgelei van die Slawiese stam Sewerjane. Die etimologie daarvan is onseker. Die naam "Donets" beteken "klein Don". Die landstreek die Donbas, oftewel die Donetsbekken, en die stede Donetsk en Sjewjerodonetsk is na die Siwerski Donets genoem. Wikimedia Commons het meer media in die kategorie Donets. Hierdie artikel is in sy geheel of gedeeltelik uit die Nederlandse Wikipedia vertaal. Koördinate: 51°00′0″N 36°59′0″O / 51.00000°N 36.98333°O / 51.00000; 36.98333


Margate-lughawe (IATA-kode: MGH, ICAO: FAMG) is 'n klein lughawe by Margate, KwaZulu-Natal, Suid-Afrika. CemAir - O.R. Tambo Internasionale Lughawe, Johannesburg (sedert 1 November 2013) Ongerigte radiobaken - UR485.0 Loodsgeaktiveerde beligting - 7 klieke op 122.7 FLY MARGATE


Volgens verskeie kleurskemas word taan as volg voorgestel: Lys van kleure


Baie organismes op aarde word verdeel in twee geslagte wat onderling kombineer vir voortplanting deur middel van geslagsomgang. Ook ongeslagtelike of aseksuele voortplanting kom voor. Die vroulike geslag van ’n organisme word gedefinieer as die geslag met die grootste geslagselle. Skimmels en sommige ander organismes het meer as twee geslagte, maar plante kom ook in pare van twee geslagte voor. Sommige diere, soos sekere soorte akkedisse, kan ook aseksueel voortplant en sommige, soos erdwurms, is hermafrodiete (met eienskappe van albei geslagte). Seks Voortplanting


Hatfield Gautreinstasie Adres Hoek van Arcadia- en Grosvenorstraat Hatfield Pretoria 25°44′51″S 28°14′15.5″O / 25.74750°S 28.237639°O / -25.74750; 28.237639 Voltooi Augustus 2011 Hatfieldstasie is 'n terminusstasie op die Gautrein hoëspoedtreinroete in Pretoria, Gauteng. Die bo- en ondergrondse stasiegebied is geleë oos van die sentrale sakekern van Pretoria tussen Grosvenorstraat en Jan Shobastraat (M7) (ou Duncanstraat). Noord-oos van die stasie is die M2-snelwegkruising en die N1-nasionale pad. Die Hatfield-stasie vorm die noordelike eindpunt op die noord-suid-roete van die Gautrein en laat passasiers ook oorstap na die PRASA-spoornetwerk. Passasiers wat na die OR Tambo Internasionale Lughawe reis, moet egter op die Sandton-stasie van trein verwissel vir 'n direkte 15-minute oorplasing na die lughawe. Amptelike Gautrein-webwerf


Algol (ook Beta Persei, β Per of die Duiwelster genoem) is ’n helder ster in die sterrebeeld Perseus. Dit is een van die bekendste verduisterende dubbelsterre en die eerste een wat ontdek is. Dit is ook een van die eerste veranderlike sterre wat nie ’n nova is nie wat ontdek is. Algol is eintlik ’n driedubbele sterstelsel (Beta Persei A, B en C), waarin die groot, helder Beta Persei A gereeld deur die dowwer Beta Persei B verduister word. Dus is Algol se skynbare magnitude byna konstant 2,1, maar dit verdof elke 2 dae, 20 uur en 49 minute tot 3,4 tydens die rofweg 10 uur lange gedeeltelike verduisterings. Daar is ook ’n sekondêre verduistering (die "tweede minimum") wanneer die helder ster voor die dowwe ster verbybeweeg. Hierdie tweede verduistering kan net foto-elektries waargeneem word. Die klas veranderlike sterre bekend as Algol-veranderlikes is na dié ster genoem. Van die Aarde af gesien, vorm Algol A en Algol B ’n verduisterende dubbelster vanweë hul wentelvlak.


Die aronskelkfamilie of Araceae, in Afrikaans bekend as varkore, is ’n familie eensaadlobbige plante. Hulle is vanweë hul bloeiwyse opvallend en daarom gewilde huisplante. Die blomme self is onopvallend en kom aan ’n vlesige aar voor, maar die skutblaar is dikwels mooi en kleurryk (of spierwit) en trek die aandag. Dié familie bestaan uit ’n paar duisend spesies wat natuurlik voorkom in die trope en noordelike gematigde klimaatstreke. Anthurium en Zantedeschia is twee bekende genera van die familie, asook Colocasia esculenta en Xanthosoma roseum. Die grootste onvertakte bloeiwyse in die wêreld is dié van die Amorphophallus titanum (reuse-aronskelk). Die familie sluit baie ornamentele plante in, soos Dieffenbachia, Aglaonema, Caladium, Nephthytis en Epipremnum. In die genus Cryptocoryne is baie gewilde akwariumplante. In die familie Aracae is genera soos Alocasia, Arisaema, Caladium, Colocasia, Dieffenbachia en Philodendron wat kalsiumoksalaatkristalle bevat. As dit ingesluk word, kan dit die slymvlies irriteer en die sap kan ’n pynlike veluitslag veroorsaak. Entomofilie (bestuiwing deur insekte ) is 'n vorm van biotiese bestuiwing.


Die Geodetiese Boog van Struve strek van Hammerfest in Noorweë tot aan die Swartsee en is die eerste akkurate meting van ’n meridiaan. Dit is 2 820 km lank en loop deur 10 verskillende lande. Die doel daarvan was om betroubare berekeninge te maak oor die vorm en grootte van die aarde deur middel van die noukeurige opmeting van groter afstande op die oppervlak van die planeet. By ’n geodetiese boog word gebruik gemaak van driehoeksmeting om die presiese afstand tussen twee punte vas te stel. Deur die herhaling van die metode kan ’n ketting van metings oor groot afstande opgebou word. Die Boog van Struve het 265 meet- en waarnemingspunte gehad wat tot tientalle kilometers uit mekaar gelê het, en is aangedui met onder meer gate in rotse, ysterkruise, stene en obeliske. Van hulle bestaan 34 nog en hulle vorm ’n tasbare herinnering aan dié enorme projek. Die boog is genoem na die sterrekundige Friedrich Georg Wilhelm von Struve. Onder sy toesig is tussen 1816 en 1855 altesaam 258 driehoeke bereken. Die boog is ’n opmerklike voorbeeld van samewerking tussen wetenskaplikes uit verskillende lande en tussen verskillende staatshoofde.


Independence Day is 'n roman van die Amerikaanse skrywer Richard Ford wat die eerste keer in 1995 gepubliseer is. Dit is die tweede roman in 'n tetralogie wat voorafgegaan is met die roman The Sportswriter, en opgevolg is met die roman The Lay of the Land en die versameling novelles Let Me Be Frank with You. Independence Day het in 1996 beide die Pulitzerprys vir Fiksie en die PEN/Faulkner Award for Fiction gewen, en sodoende die eerste roman geword wat beide pryse in dieselfde jaar wen. Hierdie artikel is ’n saadjie. Voel vry om Wikipedia te help deur dit uit te brei.


The Sportswriter is 'n roman van die Amerikaanse skrywer Richard Ford wat die eerste keer in 1986 gepubliseer is. Die is die eerste in 'n reeks van vier boeke fiksie (drie romans en een versameling novelles) wat oor die lewe van die protagonis Frank Bascombe handel. Die ander dele van die Bascombe tetralogie is die roman Independence Day (1995), die roman The Lay of the Land (2006), en die versameling novelles getiteld Let Me Be Frank with You. Die Amerikaanse televisiekanaal HBO het in 2007 beplan om Ford se drie Bascombe romans wat toe alreeds gepubliseer was in 'n ses-uur-lange minireeks te verwerk, maar daardie dramatisering is intussen gestaak en geen ander produksiemaatskappye het hulle intussen tot 'n soortgelyke projek verbind nie. Hierdie artikel is ’n saadjie. Voel vry om Wikipedia te help deur dit uit te brei.


Die muskusos (Ovibos moschatus) is ’n Arktiese soogdier van die familie Bovidae wat bekend is vir sy dik pels en vir die sterk reuk wat mannetjies tydens die bronstyd afgee om wyfies te lok, vanwaar die naam. Die diere kom hoofsaaklik in Kanada en Groenland voor, met klein bevolkings in Swede, Siberië, Noorweë en Alaska. Gunn, A.; Forchhammer, M. (2008). "Ovibos moschatus". IUCN Red List of Threatened Species. Weerg. 2015.1. International Union for Conservation of Nature. URL besoek op 10 Junie 2015 Grubb, P. (2005). "Order Artiodactyla". In Wilson, D.E.; Reeder, D.M. Mammal Species of the World (3de uitg.). Johns Hopkins University Press. p. 707. ISBN 978-0-8018-8221-0.OCLC 62265494 Flood, P. F.; Abrams, S. R.; Muir, G. D.; Rowell, J. E. (Augustus 1989). "Odor of the muskox". Journal of Chemical Ecology. 15 (8): 2207–2217. doi:10.1007/bf01014110. Besoek op 2014-11-01. Animal Life in Greenland – an introduction by the tourist board.


England, England is 'n satiriese, postmodernistiese roman deur Julian Barnes geskryf wat die eerste keer in 1998 gepubliseer is. Die roman bevat prominente distopiese elemente, en dit bevraagteken aanvaarde idees oor nasionale identiteit, opgemaakte "tradisies", die ontstaan van mites en die outentiekheid van geskiedenis en heugenis. Sodoende ondersoek die roman Baudrillard se idee van die simulacrum en duplikaat in die postmoderne era. Hierdie artikel is ’n saadjie. Voel vry om Wikipedia te help deur dit uit te brei.


Unless is die finale roman van die Kanadese skrywer Carol Shields. Dit is die eerste keer in 2002 gepubliseer en is genomineer vir die Booker-prys, die Giller-prys, die Kanadese Governor General's Award vir Engelstalige fiksie, en die Orange-prys vir Fiksie. Hierdie artikel is ’n saadjie. Voel vry om Wikipedia te help deur dit uit te brei.


Jacob's Room is die derde roman deur Virginia Woolf geksryf, en dit is die eerste keer in 1922 gepubliseer. Die roman sentreer rondom 'n hoofkarkater Jacob Flanders wat die leser nooit direk ervaar nie, maar wat eerder uitgebeeld word as die samestelling van ander karakters se indrukke en herinnerings oor hom. Daar is dus 'n beduidende leemte in die konvensionele plek waar lesers 'n protagonis sou verwag, maar nietemin ook 'n in-diepte karakterstudie van hierdie afwesige hoofkarakter. Hierdie roman is tematies en motiewelik ook besig met idees van leemte en afwesigheid. Hierdie roman breek weg van Woolf se vorige twee romans, The Voyage Out (1915) en Night and Day (1919), wat beide meer konserwatief is in die vorm en narratiewe tegnieke wat gebruik is om hulle te skryf. Jacob's Room is 'n opmerkenswaardige modernistiese roman na gelang van die stylistiese vernuwing wat Woolf daarin vermag het. Hierdie artikel is ’n saadjie. Voel vry om Wikipedia te help deur dit uit te brei.


Gilles Vigneault (* 27 Oktober 1928 in Natashquan, Quebec, Kanada) is 'n digter, verhaal- en liedjieskrywer en sanger. Vigneault, wat as die seun van 'n visser en 'n onderwyseres in 'n afgeleë nedersetting gebore is, het sy akademiese opleiding in Rimouski en Quebecstad ontvang. Nadat hy inspirasie uit die werke van digters soos Pierre de Ronsard, Victor Hugo, Émile Nelligan, Arthur Rimbaud, Charles Baudelaire en veral Paul Verlaine getrek het, het Vigneault besluit om self 'n loopbaan as digter en verhaalskrywer te volg. In sy literêre werke beskryf hy uitvoerig die lewensomstandighede van mense in sy geboortedorp Natashquan en sy omgewing - 'n nedersetting wat tot in 1996 nie per pad toeganklik was nie en dus op seevervoer aangewese was. Daarnaas beywer Vigneault hom al lank vir die onafhanklikheid van Quebec en die Franse taal. Die reël van een van sy liedtekste, Mon pays ce n'est pas un pays, c'est l'hiver ("My land, dit is geen land nie, dit is die winter") het 'n vaste uitdrukking in Quebec geword.


Die Clifton-hangbrug (Engels: Clifton Suspension Bridge) is 'n hangbrug wat in 1864 geopen is en die Avon Gorge en die Avonrivier oorspan om Clifton in Bristol met Leigh Woods in Noord-Somerset, Engeland te verbind.


Die Avon [ˈeɪvən] is 'n rivier in die suidweste van Engeland. Ter onderskeiding van ander riviere met dieselfde naam word na hierdie rivier dikwels verwys as Lower Avon of Bristol Avon. Die riviernaam het sy etimologiese wortel in die Walliese woord vir rivier, afon. Die Avon ontspring net noord van die dorp Acton Turville in Suid-Gloucestershire en vloei vervolgens deur Wiltshire. Sy benedeloop tussen Bath in Somerset en die Severn-monding in Avonmouth naby Bristol is bevaarbaar en staan bekend as die Avon Navigation. Die Avon is die 19de langste rivier in die Verenigde Koninkryk met 121 km (75 myl), alhoewel die regstreekse afstand tussen rivierbron en -monding slegs 31 km (19 myl) is, met 'n opvanggebied van 2 308 km² (891 vierkante myl).


Die Babiloniese metode, ook bekend as Heron se metode, is 'n tegniek om die vierkantswortel van 'n getal te bepaal. Dit is waarskynlik die oudste metode hiervoor. Die metode is iteratief, dit wil sê dat hy 'n rowwe waarde vir 'n vierkantswortel neem en 'n beter benadering verskaf. Deur die proses oor en oor te herhaal kan mens dus 'n baie goeie benadering bekom. In werklikheid is die Babiloniese metode 'n spesiale geval van die Newton-Raphson-metode, alhoewel dit reeds 1600 jaar voor Newton in gebruik was. Gestel dat mens die vierkantswortel van b {\displaystyle b} wil bereken: a = b {\displaystyle a={\sqrt {b}}} . Doen dit deur 'n beginswaarde (eerste raaiskoot) vir die antwoord te kies. Noem dit a 0 {\displaystyle a_{0}} .


Pleonasme of woordoortolligheid is 'n stylfiguur waar meer woorde gebruik word as wat nodig is om 'n gedagte uit te druk. Die term is van die Griekse woord πλεονασμóς, d.w.s. pleonasmós afgelei, wat 'oorvloed' beteken. Die sin: "Hy het dood verdrink", bevat byvoorbeeld die oorbodige woord "dood". Dit is nie te verwar met 'n toutologie wat uit twee sinonieme woorde bestaan nie. Let Wel: Sommige pleonasmes se gebruik het wel in die volksmond aanvaarbaar geword, soos byvoorbeeld "Ek het dit met my eie oë gesien" en "uitstel tot later".


In Rome word Lucius Arruntius en Marcus Claudius Marcellus Aeserninus, deur die Senaat gekies as konsul van die Romeinse Ryk. In Egipte, wat nou Augustus se persoonlike gebied is, misluk die oes en daar breek honger en 'n epidemie uit. Dit bedreig die bevoorrading van Rome. Koningin Amenirenas van Meroë trek opnuut op na die Romeinse fort in Qasr Ibrahim, maar Petronius het dit versterk. Die Koesjiete wil onderhandel en Petronius sê vir hulle om dit met Augustus self te doen. Hulle stuur gesante naar Samos waar Augustus bly. Brill's Companion to Statius, Brill's Companions in Classical Studies, William J. Dominik, Carole E. Newlands, Kyle Gervais, BRILL, 2015, ISBN 9004-28470-2, ISBN 978-9004-28470-8 bls. 260 Between Two Worlds: The Frontier Region Between Ancient Nubia and Egypt, 3700 BC-AD 500. Deel 29 van Probleme der Ägyptologie / Probleme der Ägyptologie László Török, BRILL, 2009, ISBN 9004171975, ISBN 9789004171978


Cleopatra Selene († 6 n.C.) en Alexander Helios († tussen 29 en 25 v.C.), die tweeling van Cleopatra VII van Egipte en Marcus Antonius Mei – Gaius Claudius Marcellus Minor sterf, en laat Octavia Minor as weduwee agter. Sy trou later met Marcus Antonius deur dekreet van die Romeinse Senaat (* 88 v.C.) Fulvia, vrou van Publius Clodius Pulcher en Marcus Antonius (* 77 v.C.)


Die Ou Landbougebou op die Hatfieldkampus van die Universiteit van Pretoria, wat deur JB Dey van die Departement Openbare Werke in 1917 ontwerp is, is eers in 1921, na die einde van die Eerste Wêreldoorlog, voltooi, en amptelik deur Generaal Jan Smuts geopen. Die gebou het oorspronklik die Fakulteit Landbou gehuisves, maar deesdae huisves dit die Departemente Verbruikerstudies en Voedselwetenskappe. Die gebou se prominente fasade en witgeverfde gewel-ingang toon elemente van die Kaaps-Hollandse boustyl. Op die gewel is daar ’n reliëf van mitologiese figure. Die boligte by die hoofingang is versier met houtkerfwerk. Die boonste verdieping van die gebou is in 1975 deur 'n brand vernietig, maar die gebou is suksesvol tot sy oorspronklike styl en kondisie gerestoureer. Universiteit van Pretoria: Kampusgebouegids, 2008, besoek op 17 Junie 2015 Hierdie artikel is ’n saadjie. Voel vry om Wikipedia te help deur dit uit te brei.


Age of Iron is 'n roman deur die Suid-Afrikaanse skrywer J.M. Coetzee wat die eerste keer in 1990 gepubliseer is. Die roman het 'n eerstepersoonverteller, Mrs Curran, en is in briewevorm geskryf. Dit het grootliks te doen met hierdie verteller se bewuswording van haar eie tekortkominge as 'n wit liberale Engelstalige Suid-Afrikaner, spesifiek wat die land se sosiale en politiese omstandighede betref. Hierdie artikel is ’n saadjie. Voel vry om Wikipedia te help deur dit uit te brei.


Le Vent du Nord ("Die Noordwind") is 'n Kanadese folkmusiekgroep uit Saint-Antoine-sur-Richelieu, 'n nedersetting in die Franssprekende provinsie Quebec. Die groep, wat in Augustus 2002 gevorm is, spits hulle op tradisionele Québécois-musiek toe (die inheemse volksmusiek van Quebec wat sterk Ierse en Bretonse invloede toon), asook oorspronklike musiektitels wat deur hulle in dié styl gekomponeer word. Le Vent du Nord speel nie net 'n sleutelrol in die herlewing van Quebec se tradisionele volksmusiek nie, maar word danksy hulle optredes dwarsoor die wêreld as musikale ambassadeurs vir La Francophonie, die Franssprekende wêreld, beskou. Hul eerste vyf langspelers is vir 'n verskeidenheid pryse genomineer. Vir die eerste twee albums is musiekpryse aan die groep toegeken. Le Vent du Nord het daarnaas ook sukses in die Verenigde Koninkryk en in die Verenigde State behaal. So is hul langspeler La part du feu, wat in 2009 vrygestel is, deur die Amerikaanse dagblad The Boston Globe as een van die Top Ten Folk Albums of 2009 gelys, en as een van die Top Ten International Albums of 2009 deur die Los Angeles Times.


San Felice sul Panaro is 'n dorp en comune in die streek Emilia-Romagna, in die noorde van Italië. Dit lê ongeveer 40 km noordwes van Bologna en 25 km noordoos van Modena. In 2004 het dit 'n bevolking van 10 453 gehad, en 'n oppervlak van 51,5 km2. Wikimedia Commons het meer media in die kategorie San Felice sul Panaro. Hierdie artikel is ’n saadjie. Voel vry om Wikipedia te help deur dit uit te brei.


Dié moderne sandsteengeboue op die Hatfieldkampus van die Universiteit van Pretoria staan bekend as FABI-1 en FABI-2, en is die tuiste van ’n nagraadse kursuskombinasie wat insluit Biochemie, Plantkunde, Genetika, Mikrobiologie, Plantpatologie, Dierkunde, Entomologie en Plantproduksie. Dit huisves ook die Nagraadse Skool vir Landbou en Landelike Ontwikkeling en gevorderde biotegnologie laboratoria. Die geboue is ontwerp deur Willie Oosthuizen van VDO Argitekte. FABI-1 is in Maart 1999 ingewy en die aangrensende FABI Bioinformatikaplein (FABI-2) in 2002. Universiteit van Pretoria: Kampusgebouegids, 2008, besoek op 20 Junie 2015 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′21″S 28°14′06″O / 25.75583°S 28.23500°O / -25.75583; 28.23500


Clive Rice (*23 Julie 1949, Johannesburg, Transvaal – †28 Julie 2015, Kaapstad) was ’n Suid-Afrikaanse krieketspeler en voormalige kaptein van die nasionale span. Hy was ’n veelsydige speler en het sy eersterangse krieketloopbaan afgesluit met ’n kolfgemiddeld van 40,95 en ’n boulgemiddeld van 22,49. Hy was van 1979 tot 1987 kaptein van Nottinghamshire se krieketspan. Sy loopbaan het parallel met Suid-Afrika se isolasie in internasionale sport saamgehang en sy internasionale ervaring is beperk tot die dae toe hy reeds verby sy beste was. Hy het in drie internasionale eendagwedstryde vir die Suid-Afrikaanse nasionale krieketspan gespeel na Suid-Afrika se terugkeer na internasionale sport. Hy is nie vir die eenmalige toets teen die Wes-Indiese Eilande en die 1992 Wêreldbeker gekies nie. Rice is op 28 Julie 2015 oorlede nadat hy aan ’n kwaadaardige breingewas gely het. "Clive Rice oorlede op 66". ESPN Cricinfo (in Engels). Geargiveer vanaf die oorspronklike op 3 Oktober 2018. Besoek op 28 Julie 2015. Hierdie artikel is ’n saadjie. Voel vry om Wikipedia te help deur dit uit te brei.


Damon Galgut (Pretoria, 12 November 1963) is 'n Suid-Afrikaanse skrywer wat in Engels skryf. Op 3 November 2021 wen Galgut die Booker-prys vir sy boek The Promise. A Sinless Season, 1982 Small Circle of Beings, 1988 The Beautiful Screaming of Pigs, 1991 The Quarry, 1995 The Good Doctor, 2003 The Impostor, 2008 In a Strange Room, 2010 Arctic Summer, 2014 The Promise, 2021 Teater Echoes of Angers Party for Mother Alive and Kicking The Green's Keeper Hierdie artikel is ’n saadjie. Voel vry om Wikipedia te help deur dit uit te brei.


Die Oostenrykse Grand Prix (Duits: Großer Preis von Österreich) is 'n FIA-goedgekeurde Formule Een motorwedren wat in Oostenryk plaasvind. Die Grand Prix is in 1964 en 1970–1987 by die Österreichring, 1997–2003 by die A1 Ring en weer sedert 2014 by die Red Bull Ring gehou.


Die Yas Marina-renbaan (حلبة مرسى ياس) is die tuiste van die jaarlikse Aboe Dhabi Grand Prix. Die baan is ontwerp deur Hermann Tilke, en is geleë op die Yas-eiland, ongeveer 30 minute se reis van die hoofstad van die Verenigde Arabiese Emirate, Aboe Dhabi. Yas Marina is een van drie Formule Eenbane in die Midde-Ooste, die ander twee is in Bahrein en Djedda. Die baan beskik oor kragtige spreibeligting, en al die Aboe Dhabi Grands Prix word as 'n dag-aandwedren gehou, wat baie aanskoulik blyk te wees. "Yas Marina aiming for an 'excellent event'" (in Engels). PlanetF1.com. 29 Oktober 2009. Geargiveer vanaf die oorspronklike op 1 November 2009. Besoek op 1 Augustus 2015. "Tilke GmbH – Projects – Category" (in Engels). tilke-ac.de. 29 Oktober 2009. Geargiveer vanaf die oorspronklike op 5 Maart 2009. Besoek op 30 Oktober 2009. "Yas Marina Circuit construction progressing" (in Engels). gulfnews.com. 29 Oktober 2009. Geargiveer vanaf die oorspronklike op 25 Februarie 2009. Besoek op 30 Oktober 2009.


Kalpa is ’n Sanskrit-woord (Hindi: कल्प, kalpa) wat "eon" of ’n relatief lang tydperk beteken in Hindoeïsme en Boeddhisme. Oor die algemeen is ’n kalpa die tydperk tussen die skepping en herskepping van ’n wêreld of heelal. Die vorige kalpa was die vyuhakalpa (Glorieryke Eon), die huidige een is die bhadrakalpa (Gunstige Eon) en die volgende een sal die naksatrakalpa (Sterrebeeld-eon) wees. Elke kalpa het 1 000 Boeddhas. Die Matsya Purana (290.3-12) gee die name van 30 kalpas, soos volg: Sveta Nilalohita Vamadeva Rathantara Raurava Deva Vrhat Kandarpa Sadya Isana Tamah Sarasvata Udana Garuda Kaurma Narasimha Samana Agneya Soma Manava Tatpuman Vaikuntha Laksmi Savitri Aghora Varaha Vairaja Gauri Mahesvara, en Pitr Die Vayu Purana gee in hoofstuk 21 die naam van nog 28 kalpas, en in die volgende hoofstuk van nog vyf. "Chapter 36: The Buddhas in the three periods of time". Buddhism in a Nutshell Archives (in Engels). Hong Kong: Buddhistdoor International. Geargiveer vanaf die oorspronklike op 20 Julie 2019. Besoek op 21 Desember 2014. Buswell Jr., RE;


Fauna is 'n voorstad van die stad Bloemfontein in die Vrystaat. Subplek Fauna tydens die 2011-Sensus.


Mahayana (Sanskrit: महायान, mahāyāna; mahā "groot", yāna "voertuig" of "weg") is een van die hoofstrominge in Boeddhisme. Dit het omstreeks die 1ste eeu n.C. ’n aparte Boeddhistiese beweging geword in die noordweste van Indië. In die 2de eeu het dit na China versprei. ’n Sentrale idee in die Mahayana is dié van bodhisattvas: dat alle mense verligting kan behaal en nie net Boeddha nie. Volgens Paul Williams (1989) was die ontwikkeling van die Mahayana ’n stadige, geleidelike proses en het dit nie uit ’n skeuring ontstaan nie. Mahayana- en nie-Mahayana-monnike kon sonder onenigheid in dieselfde klooster bly, solank hulle dieselfde kloosterreëls gevolg het. Volgens Ninian Smart (1989) het die Mahayana ontstaan vanweë die spanning oor die vraag of ’n individu wat homself met behulp van dhyana inspan om tot verligting te kom, nie eintlik ’n selfsugtige daad verrig nie. Die probleem is opgelos met die idee van bodhisattvas, wat uit meelewing hul eie verlossing uitstel om ander te help verlos.


Dan Pienaar is 'n hoofsaaklik Blanke (84%) voorstad van die stad Bloemfontein in Suid-Afrika. Die woonbuurt is vernoem na 'n Suid-Afrikaanse generaal-majoor en 'n militêre leier in die Tweede Wêreldoorlog. Subplek Dan Pienaar tydens die 2011-sensus


Die Oppermansgronde is ‘n landbounedersetting in die suidweste van die Vrystaat. Die gebied lê suid van Jacobsdal en tussen Koffiefontein en die oosgrens van die Noord-Kaap. Dit vorm deel van die Letsemeng Plaaslike Munisipaliteit in die Xhariep-distriksmunisipaliteit. Die gebied is 340km² (34 000ha) groot en het oorspronklik bestaan uit ses aanligggende plase. Daar was later 42 eienaars wat op kleinhoewes met skape, bokke en donkies geboer het. Hierdie soort boerdery was nie volhoubaar nie en die jongmense het na die stede uitgewyk. Tans word daar op ‘n groot skaal kommersieel koring, mielies en sonneblomme aangeplant. Besproeiing vind plaas uit ‘n kanaal van die Oranje-Rietkanaal. Oorlewering wil dit hê dat die gebied in ongeveer 1825 beset is deur ‘n weggeloopte slaaf, ene Opperman. Frederik Opperman en sy seun Adam word as die stigters beskou en na hul afstammelinge word verwys as die “bruin Voortrekkers”. Die Groepsgebiedewet het die area gereserveer vir die uitsluitlike gebruik van die bruin bevolkingsgroep. Lys van streeksname in Suid-Afrika Erasmus, Piet: New identities and old perceptions – Opperman’s grounds land restitution. journals.ufs.ac.za "Hoofplek Oppermansgronde". Sensus 2011.


Nico Rosberg (gebore in Wiesbaden, Hesse, Wes-Duitsland op 27 Junie 1985) is 'n uitgetrede Formule Eenrenjaer van Duitsland. Hy was tot einde 2016 'n lid van die Mercedes AMG Petronas F1-span saam met spanmaat Lewis Hamilton. Hy het sy eerste F1-wêreldbestuurderskampioenskap in 2016 gewen, maar direk na sy kroning sy uittrede uit Formule Een aangekondig. Benson, Andrew (23 Mei 2014). "Nico Rosberg at Mercedes: German signs new two-year deal". BBC Sport. BBC. Besoek op 24 Mei 2014.


Wynsteen is 'n belangrike neweproduk van die wynbedryf. Die wynsteensuur in druiwe kan verbind met die kalium in wyn. In hierdie proses word die suur kaliumsout wynsteen (wetenskaplik bekend as kaliumwaterstoftartraat) in die vorm van kristalle gevorm wat dan deel vorm van die afsaksel in 'n wynbottel of neerslaan op die kurkprop. Dit gebeur veral as die wyn aan groot temperatuurwisseling onderwerp is. Wynsteen word onder andere in die bereiding van bakpoeier, wyn, koeldrank, medisyne, tandepasta, glas, vuurwerk, skoonmaakmiddels vir metale en speelklei gebruik. In voedsel het dit die eienskap dat dit die kleur laat behou as die tekstuur gewysig word. In resepteboeke word die woorde crème de tartre en cremor tartari soms vir wynsteen gebruik. Kremetart is gesuiwerde wynsteen. Dit word veral in voedselbereiding gebruik. Verder word dit ook as 'n bloedsuiwerende en lakseermiddel aangewend. Gewoonlik word dit in poeiervorm verkoop. Die naam kom van die Latyn cremor tartari. Wynsteensuur is 'n organiese suur wat in die meeste vrugte voorkom in die vorm van soute van kalium, kalsium en magnesium. Wingerdprodukte (wyn, brandewyn, asyn, rosyntjies en wynsteen) was van die belangrikste uitvoerartikels en verdieners van buitelandse valuta van die Kaapkolonie.


Die Detroit Grand Prix is 'n Formule Een motorwedren wat op die Detroit straatbaan in Detroit, Verenigde State gehou was. Die Grand Prix het sewe keer plaasgevind, van 1982–1988.


Altydgedacht is een van die oudste wynlandgoedere in die Kaap wat teen die vrugbare hellings van die Tygerberg net buite Durbanville in die provinsie Wes-Kaap geleë is. Die plaas, wat oorspronklik as De Tygerbergen bekendgestaan het, het sy huidige naam in 1826 gekry. Dit is sedert 1852 in besit van die Parker-familie wat hier wyne van oorsprong produseer. Sedert 1985 word die wyne ook onder die wyngoed se eie etiket gebottelleer, waaronder bottelgefermenteerde vonkelwyn en portwyn. Die plaas is oorspronklik De Tygerbergen genoem, afgelei van die 17de eeuse Nederlandse term tyger waarmee die vroeë setlaars aan die Kaap na luiperde verwys het. Die plaasnaam was blykbaar 'n sinspeling op die bont vlekke wat destyds gedurende warm somermaande in die Tygerberg se fynbos waargeneem is. Daar word aangeneem dat die vlekke deur termietheuwels veroorsaak is wat aan die plantegroei in hul onmiddellike omgewing 'n afwykende kleur gee. Die eerste eienares van die plaas was Elsje van Suurwaarde, die eggenote van 'n amptenaar in diens van die Verenigde Oos-Indiese Kompanjie (VOIK) wat haar grondtitel in 1698 uit die hand van goewerneur Simon van der Stel ontvang het.


Baja California Sur is een van die 31 deelstate wat saam met die Federale Distrik, die 32 Federale Entiteite van Meksiko vorm. Laz Paz is die hoofstad en die grootste stad in die deelstaat. Hierdie deelstaat is op die suidelike gedeelte van die Neder-Kalifornië-skiereiland geleë. Baja California Sur beteken Suid-Neder-Kalifornië in Spaans. (es) "Baja California Sur". SRE. Geargiveer vanaf die oorspronklike op 22 Julie 2011. Besoek op 12 Februarie 2013. (es) Saldierna, J. F. Mexico y sus estados. Editorial Emán. p. 68. (es) "ENOE". Besoek op 24 Augustus 2012. (es) "Senadores por Baja California Sur LXI Legislatura". Senado de la República. Besoek op 16 Julie 2015. (es) "Poder Legislativo del Estado de Quintana Roo" (PDF). Geargiveer vanaf die oorspronklike (PDF) op 25 Desember 2018. Besoek op 16 Julie 2015. "Sistema de Cuantas Nacionales de Mexico" (PDF) (in Spaans). 2010. p. 40. Geargiveer (PDF) vanaf die oorspronklike op 9 Junie 2020. Besoek op 16 Julie 2015.


Kabel kan verwys na enige van die volgende: Kabel (rekenaar) – verbind verskeie gedeeltes met die verwerker of met mekaar. Kabel (meganies) – word gebruik in motors bv. versneller kabel. Kabel (skip) – word gebruik om ankers mee te beheer. Kabel (hysbak) – word gebruik om die hyser op en af te laat beweeg. Kabel (anker) – word gebruik om strukture vas te maak. Kabel (telegram) – in die verlede was die woord kabel gebruik vir 'n telegram.


'n Pikosekonde (simbool: ps) is 'n tydmaat wat van die SI-basiseenheid vir tyd, die sekonde afgelei is. 'n Pikosekonde is 'n biljoenste van 'n sekonde (0,000 000 000 001 s). Dit word voorgestel as 1x10-12 s. Hierdie artikel is ’n saadjie. Voel vry om Wikipedia te help deur dit uit te brei.


Die DJJ1 "Blue Arrow" (Vereenvoudigde Sjinees: 蓝箭; Tradisionele Sjinees: 藍箭) is 'n soort hoëspoed tweerigtingtrein wat deur China Railways gebruik is. Dit is in 2000 deur Zhuzhou Electric Locomotive Works vervaardig en was tot in 2012 in gebruik gewees. Agt DJJ1-stelle is gebou. Elke stel bestaan uit 'n lokomotiefeenheid met 6 passasierswaens, wat 421 passasiers kan dra. Al 8 treine is deur Guangzhou Zhongche besit en aan Guangshen Railway verhuur. Aanvanklik het alle DJJ1-treine tussen Guangzhou en Shenzhen geloop, maar sedert Julie 2007 slegs tussen Shaoguan en Pingshi. Hulle is in November 2012 uit diens onttrek. Zhuzhou se produkspesifikasie Geargiveer 28 September 2007 op Wayback Machine


Die Meer van Genève (Frans: lac Léman of le Léman, selde lac de Genève; Duits: Genfersee, in Afrikaans soms ook Geneefse Meer genoem) is 'n uitgestrekte meer aan die noordekant van die Alpereeks. Die Franse naam Léman is afgelei van die Keltiese lem an "Groot Water". Die meer maak administratief deel uit van Switserland (59,5 persent van sy totale oppervlakte van 580 km2, kantonne Vaud/Waadt, Genève/Genf en Valais/Wallis) en Frankryk (40,5 persent, département Haute-Savoie). Die meer, wat teen die einde van verskeie koue periodes deur smeltwater van die Alpegletsers gevorm is, is een van die grootstes in Wes-Europa en die grootste langs die rivierloop van die Rhône. Dit is die grootste meer in Switserland en die diepste in Frankryk. Die meer word tradisioneel verdeel in die Haut-Lac (of Bowemeer; die oostelike gedeelte vanaf Villeneuve tot die Lausanne-Evian-linie), die Grand-Lac (Groot Meer; die sentrale gedeelte tot die Nyon-Yvoire-linie) en die Petit-Lac (Klein Meer; die westelike gedeelte tot by Genève).


Die Toyota AZ-reeks is 'n enjinfamilie van gevorderde inlynviersilinder suierenjins. Die AZ reeks gebruik 'n aluminium-enjinblok met gietystersilindervoerings en aluminium DBNA-silinderkoppe. Die enjinreeks bied vele gevorderde tegnologie, insluitende skuins-inspuiting ontbrandingskamers, afwykende silinder-krukaslyne en die VVT-i voortdurend-veranderlike-inlaatklep-tydstelsel. Die aluminiumenjin se afmetings is 626 mm lank, 608 mm breed en 681 mm hoog. Die silinderblok is 'n oop-dek, midi-romp gietaluminium met ingegote ystervoerings, 'n gegote aluminium lae krukkas en 'n gestempelde oliepan. Die gesmeede staalkrukas word volledig gebalanseer met agt teengewigte en ondersteun deur vyf hooflaers. Hierdie artikel is ’n saadjie. Voel vry om Wikipedia te help deur dit uit te brei.


Die Drie Juwele (Pali: Tiratana; Sanskrit: त्रिरत्न, Triratna) is die drie dinge waartoe Boeddhiste hul toevlug neem, of as leiding aanvaar. Die Drie Juwele is: Die Boeddha: Dit kan die historiese Boeddha wees, of die boeddhaskap wat alle wesens kan behaal; Dharma: die leringe van die Boeddha, of die pad na verligting; Sangha: die gemeenskap van dié wat verligting behaal het en wat ander help om dieselfde te doen; soms verwys dit ook na die gemeenskap van praktiserende Boeddhiste of na die kloostergemeenskap. B Sangharakshita, The Three Jewels: An Introduction to Buddhism, Rider, 1967 Hanh, Thich Nhat (1991). Old Path White Clouds: walking in the footsteps of the Buddha. Parallax Press. pp. 157–161. ISBN 0-938077-26-0. Hierdie artikel is vertaal uit die Engelse Wikipedia


Die savannevoëlslang (Thelotornis capensis) is 'n slang wat in die noorde van Suid-Afrika voorkom. Die slang is skraal en die kop is kenmerkend lansvormig. Die vel het ingewikkelde patrone wat baie goeie kamoeflering bied. Die reptiel flits sy tong aanhoudend; die tong is rooi met 'n swart punt. Hy kan ook sy keel opblaas wanneer hy gepla word. Die slang is bedags aktief en boomlewend. Hy leef van verkleurmannetjies, geitjies en voëltjies. Sy gif is hemotoksies en kan noodlottig vir mense wees. Dit staan ook bekend as die takslang. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Alfabetiese lys van slange The Reptile Database. www.reptile-database.org. Wikimedia Commons het meer media in die kategorie Savannevoëlslang. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Dwaalboom is ’n gemeente van die Nederduitse Gereformeerde Kerk in die suidwestelike uithoek van die provinsie Limpopo, naby die grens met Noordwes en Botswana. Wat vandag die gemeente Dwaalboom is, was tot in 1941 die bosveldwyke van Zwartruggens. In 1941 het die bosveldwyke van Zwartruggens met Dwaalboom as middelpunt en die bosveldwyke van Rustenburg met Northam as middelpunt egter saam 'n gemeente gestig, nl. Rustenburg-Noord. In 1948 het die kerkraadslede van die Dwaalboom-wyke aansoek gedoen om afstigting en op Saterdag, 23 Oktober 1948 is die gemeente Dwaalboom deur die Ringskommissie van die Ring van Krokodilrivier gestig. Dwaalboom en Northam (Rustenburg-Noord) was nou oor en weer konsulent. Op 8 Mei 1949 is die gemeente se eerste leraar in die persoon van ds. J.P. Potgieter hier bevestig. Twee rondawels met 'n kombuisie en badkamer moes aanvanklik as 'n tydelike pastorie dien. In September 1950 is daar egter 'n begin met die bou van 'n sierlike pastorie gemaak, deur die alombekende boukontrakteur F.P. van Heerden van Germiston. Die gemeente bestaan hoofsaaklik uit bees, en tabakboere.


Bosoord is 'n nedersetting tussen Lydenburg en Dullstroom in Thaba Chweu Plaaslike Munisipaliteit van Mpumalanga provinsie, Suid-Afrika. Lys van dorpe in Suid-Afrika "Hoofplek Bosoord". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Lancia Phedra (Tipe 831) is 'n luukse minibus wat van 2002 tot 2010 deur Lancia vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Kappa (Tipe 64) is 'n motor vervaardig deur Lancia vanaf 1919 tot 1922. 1,810 van hierdie motors was vervaardig. Hierdie artikel is ’n saadjie. Voel vry om Wikipedia te help deur dit uit te brei.


Die Lancia 20-30 HP (Tipe 56), later hernoem as die Lancia Delta, is 'n motorvoertuig wat deur Lancia vervaardig is gedurende 1911. Hierdie artikel is ’n saadjie. Voel vry om Wikipedia te help deur dit uit te brei.


Oostmahorn (Wes-Fries: De Skâns) is 'n dorp in die Nederlandse provinsie Friesland (Wes-Fries: Fryslân). Die dorp lê 14 kilometer noordoos van Dokkum by Anjum en ressorteer onder die munisipaliteit Noardeast-Fryslân. Hawe van Oostmahorn Kruitmagasyn Oostmahorn in 1674 volgens Gaspar Bouttats I Wikimedia Commons het meer media in die kategorie Oostmahorn. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Jagersfontein is 'n Vrystaatse gemeente van die Nederduitse Gereformeerde Kerk in die Ring van Fauresmith. Die gemeente is op 1 November 1892 van die Fauresmith afgestig as die 34ste gemeente in die Vrystaatse Kerk. Jacobus Jagers het die plaas Jagersfontein in 1854 vir 1 000 riksdaalders aan C.F. (Cornelis) Visser van die plaas Schraalfontein verkoop. Die plek ontleen dan ook sy naam aan die Griekwa-familie, die Jagers, wat by die fontein bokant die teenswoordige myn gewoon het. In 1870 het J.J. de Kock 'n diamant op dié plaas opgetel, en baie gou is nog gevind. Op 29 Augustus 1870 is die diamantvelde van Jagersfontein gedeeltelik as 'n delwery oopgesit. Interessante bepalings van die eerste delwersregulasies was dat alle delwers die familiebetrekkinge van die Vissers en burgers van die Vrystaat moes wees. Artikel 17 lui soos volg: "Het Committee zal toezien dat geene negotiewaren, wynen, sterke dranken en ander spiritualiën op de delverijen worden verkocht, en dat sterke dranken ook niet bij eenige groote hoeveelheden worden aangevoerd; dat des Sondags niet worden gegraven en geene onbehoorlijke vrolijkheden plaats vinden."


Diante do Trono (Voor die Troon) is 'n Brasiliaanse Christelike musiekgroep wat deur Ana Paula Valadão gelei word. Die groep is afkomstig van Belo Horizonte, Minas Gerais, Brasilië. Hulle het meer as 15 miljoen albums verkoop. Diante do Trono-reeks Diante do Trono (1998) Exaltado (2000) Águas Purificadoras (2000) Preciso de Ti (2001) Nos Braços do Pai (2002) Quero Me Apaixonar (2003) Esperança (2004) Ainda Existe Uma Cruz (2005) Por Amor de Ti, Oh Brasil (2006) Príncipe da Paz (2007) A Canção do Amor (2008) Tua Visão (2009) Aleluia (2010) Sol da Justiça (2011) Creio (2012) Tu Reinas (2014) Tetelestai (2015) Deserto de Revelação (2017) Outra Vez (2019) Crianças Diante do Trono-reeks Crianças Diante do Trono (2002) Amigo de Deus (2003) Quem é Jesus?


Mankweng is 'n nedersetting in die Polokwane Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika "Hoofplek Mankweng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die NG gemeente Morgenzon is ’n gemeente in die Nederduitse Gereformeerde Kerk se Hoëveld Sinode met sy middelpunt op die dorpie Morgenzon in Mpumalanga. Die gemeente Morgenzon is in September 1912 gestig. Alles moes vanuit die grond begin word. In Maart 1914 is die eerste leraar in die persoon van prop. D.P. Ackerman bevestig. Deur hartlike samewerking het die gemeente toe reeds 'n pastorie en doelmatige kerkgebou besit. In 1927 het die gemeente 'n sierlike kerksaal tot diens van die Here daargestel. Veral die susters van die gemeente het huIle hiervoor beywer. Onder die aansporing en ywer van leraar en leraarsvrou, het die gemeente 'n kerkboufonds opgebou. Einde 1927 vertrek die pastoriepaar na Bethlehem. Die vakature word in Maart gevul deur prop. J.J. Griesel, wat meer as 20 jaar hier gearbei het. November 1930 wy die gemeente die sierlike kerkgebou teen 'n koste van £15 000 aan die diens van die Here. Die argitek was Gerard Moerdyk. Ongelukkig moes die gemeente in 1949 feitlik die hele gebou teen 'n koste van £11 000 deur reparasies laat verander. Onder die bekwame leiding van boukontrakteur F.P. van Heerden is die werk stewig en sierlik gedoen.


Grootdraai is 'n nedersetting en myn in die Blouberg Munisipaliteit van Capricorn-distrik in Suid-Afrika. Lys van dorpe in Suid-Afrika "Main Place Grootdraai". Sensus 2001. Besoek op 9 September 2016. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hospitaalpark is 'n 85% Blanke voorstad van Bloemfontein in die Vrystaat. Subplek Hospitaalpark tydens die 2011-Sensus.


Die NG gemeente Premiermyn is ’n gemeente in die Nederduitse Gereformeerde Kerk se Oostelike Sinode met sy middelpunt op die dorp Cullinan in Gauteng, 30 km oos van Pretoria. Hierdie gemeente is in 1920 van die gemeente Erasmus afgestig, maar die notule van die stigtingsvergadering het verlore geraak. Die hoeksteenlegging van die kerkgebou is in Oktober 1910 deur sir. T.M. Cullinan waargeneem, na wie die dorpie genoem is. Op 'n kerkraadsvergadering gehou op 10 April 1920 is ds. D.A. Malan beroep as die eerste leraar van die gemeente. Vir 'n tydperk van ses jaar arbei hy hier met groot ywer. Die gemeente bly daarna vakant en op 19 Februarie 1927 word ds. R.D. Rens hier bevestig, en hy arbei in die gemeente tot 29 Februarie 1932. Kort ná die vertrek van ds. Rens het die eerste tekens van die depressie verskyn, met die gevolg dat die diamantmark in duie gestort het. Die De Beers-maatskappy, eienaars van die Premiermyn, is genoodsaak om die myn te sluit en die werknemers af te dank. Van die ongeveer 600 huisgesinne het slegs 15 of 20 agtergebly.


Die Nissan Cedric is 'n groot motor wat van 1960 tot in 2004 deur Nissan vervaardig is. Dit is ontwikkel om hoëklasvervoer te verskaf, en het meegeding met die Prince Skyline en Gloria, wat later saamgesmelt het in die Nissan-familie. In later jare is die Nissan Skyline geposisioneer as 'n sportsedan/koepee, terwyl die Nissan Gloria omskep is in 'n sportiewe weergawe van die Cedric (met identiese stilering maar met 'n ander sierrooster en voorste & agterligte). In Japan was die Cedric/Gloria-reeks liefdevol CedGlo genoem, en hierdie lang-lopende reeks het uiteindelik tot 'n einde gekom in Oktober 2004 nadat dit vervang is deur die Nissan Fuga. Die Cedric naam is nog steeds in gebruik en is in produksie op die Y31 reeks tradisioneel gebruik as 'n taxi, waar dit kompeteer met die Toyota Comfort. Deur al die baie weergawes van die Cedric, is dit altyd beskou om die hoofmededinger van die Toyota Crown te wees. Die ornament op die kap is geïnspireer deur die diamantpatroon wat gebruik word deur Lincoln, maar is verander na twee reghoeke langs mekaar geplaas. Hierdie artikel is ’n saadjie.


Bien Donné is 'n navorsingsplaas vir sagtevrugte by Simondium, Groot-Drakenstein by die Paarl. Die herehuis op die plaas is 'n uitstekende voorbeeld van die Kaaps-Hollandse boustyl. Die plaas lê aan die linkeroewer van die Bergrivier. Oor die rivier is die Drakenstein-gevangenis en ten suide van die plaas lê die historiese plase Zandvliet (nou Solms-Delta) en Boschendal. Bien Donné lê op nagenoeg 33° 51' suid en 18º 59' oos. Die plaas van 235 ha is sedert 1936 staatseiendom. Bladwisselende en sub-tropiese vrugtebome en wingerd vir tafeldruiwe is aangeplant. In die boorde word toetse gedoen oor bemesting, insekbestryding, besproeiing en snoeimetodes. Navorsing word o.a. op die metodes van verkoeling, inmaak en vervoer van die sagtevrugte na die markte in die buiteland gedoen. Gereeld word uitstallings en boeredae gehou om nuwe produkte aan die produsente en verbruikers bekend te stel. In 1699 is die plase Watergat en Zonder Naam aan Pierre Lombard, die sieketrooster van die Hugenote, toegeken. Jan de Villiers van Boschendal word in 1762 die eienaar en sy seun bou die huis. Ses jaar later word Daniël Hermanus Joubert die eienaar.


Die Nissan Elgrand (Japannees: 日産・エルグランド Nissan Erugurando) is 'n volgrootte luukse MPV wat sedert 1997 deur die Japannese motorvervaardiger Nissan vervaardig word. Dit is beskikbaar in drie modelle, die E50, die E51 en die E52. Die Elgrand word deur ryk en beroemde persone in Japan, Taiwan, Volksrepubliek China, Guangdong (Hongkong), Thailand en ander lande gery. Die Elgrand se mededingers is die Toyota Alphard/Vellfire en die Honda Odyssey. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Luckhoff is 'n Vrystaatse gemeente van die Nederduitse Gereformeerde Kerk en wel in die Ring van Fauresmith in die suide van die Sinode gebied. Dis in 1892 gestig en was destyds die 33ste gemeente in die Vrystaatse Kerk. Die gemeente Luckhoff is 'n dogter van Fauresmith, hoewel klein gedeeltes van die gemeentes Jacobsdal en Philippolis ook tot die nuwe gemeente toegevoeg is. Die dorpie is in 1892 aangelê. Die plaas is deur die kerkraad van Izak Rabie gekoop, en die kerkraad het dit toe weer aan die munisipaliteit verkoop; die eerste erwe is in 1893 uitgegee. Destyds was wyle ds. H.J. Lückhoff die leraar van Fauresmith en die dorpie is toe na hom genoem "uit erkentlikheid vir dit wat hy vir die gemeente gedoen het by haar stigting, sowel as met betrekking tot die plek waar sy gestig is", volgens Ons Kerk Album. Die dorpie en gemeente het goed gegroei, maar is in die Tweede Vryheidsoorlog, saam met die kerk en pastorie, totaal afgebrand en vernietig, en moes ná die oorlog weer opgebou word terwyl daar nog 'n skuld van £600 op die kerk gerus het.


Chihuahua is die hoofstad van die gelyknamige deelstaat Chihuahua en geleë in 'n vallei aan die oewers van die Chuviscarrivier ongeveer 1288km noordwes van Meksikostad. Die vallei word omring deur die Sierra Madre berge. Die eerste mense hier was die plaaslike Indiane en 'n ou nedersetting is reeds in 1553 deur die Spanjaarde ontdek. In 1715 was die nedersetting San Felipe el Real de Chihuahua genoem. Daar was ryk lood en silwermyne in die omgewing en die nedersetting het gedy totdat die Meksikaanse Onafhanklikheidsoorlog uitgebreek het. Politieke wanorde het gevolg en die dorpie het daaronder gely. In 1876 het stabiliteit gevolg onder die bewind van Porfirio Díaz. Die dorpie was twee keer beset deur die Amerikaanse Leër tydens die Meksikaans-Amerikaanse Oorlog. Die stad was ook die tydelike hoofstad van Meksiko in 1864 onder president Benito Juárez se bewind. Die katedraal van Chihuahua is ontwerp deur Francisco Eduardo Tresguerras, een van Meksiko se bekendste argitekte. Konstruksie aan die katedraal het in 1717 begin en is in 1789 voltooi. Collier's Encyclopedia, Crowell-Collier Educational Corporation, Volume 6, Bladsy 224. Wikimedia Commons het meer media in die kategorie Chihuahua (stad). Hierdie artikel is ’n saadjie.